text:
1/2014. (II. 12.) NIH utasítása a harmadik országbeli kutatókat fogadó kutatószervezetek akkreditációjáról.
A jogalkotásról szóló 2010. évi CXXX. törvény 23.  § (4)  bekezdés c)  pontja és a  Nemzeti Innovációs Hivatalról szóló 303/2010.
(XII. 23.) Korm. rendelet 1. § és 3. § (1) bekezdése alapján a következő utasítást adom ki:
I. Fejezet
Az akkreditációs tanúsítvány kiadása 1. A beérkezett kérelmek kezelése
1. A Nemzeti Innovációs Hivatalba (a továbbiakban: Hivatal) beérkezett kérelmeket az érkezés napját követően soron
kívül, de legfeljebb 2 munkanapon belül el kell juttatni a Hivatal Jogi és Humánpolitikai Főosztályának jogi és hatósági
referenséhez (a továbbiakban: Ügyintéző), tekintettel a  közigazgatási hatósági eljárás és szolgáltatás általános
szabályairól szóló 2004. évi CXL. törvény (a továbbiakban: Ket.) 37. §-ára.
2. A kérelmek vizsgálata 2. Az  Ügyintéző a  kérelem beérkezését követően a  Ket. 37.  § (2)  bekezdése szerint haladéktalanul ellenőrzi, hogy
a kérelem megfelel-e a jogszabályoknak, így különösen:
a) az ügyfél a harmadik országbeli állampolgár kutatókat fogadó kutatószervezetek akkreditációjáról, valamint
a  fogadási megállapodásról szóló 181/2007. (VII. 6.) Korm. rendelet (a továbbiakban: Hak. rendelet) szerinti
formanyomtatványon nyújtotta-e be a kérelmet, és a kérelem az előírásnak megfelelően van-e kitöltve, illetve
b) a kérelmező csatolta-e kérelméhez:
ba) a Hak. rendelet 5. § (2) bekezdés b) pontjában előírt iratot, továbbá
bb) a Hak. rendelet 7. § (1) bekezdés a) pontja alá nem tartozó kutatószervezet esetén a Hak. rendelet 5. §
(2) bekezdés c) pontjában előírt igazolásokat,
bc) igazolást arról, hogy az  illetékekről szóló 1990. évi XCIII. törvény szerinti általános eljárási illetéket
megfizette-e, illetve jogosult-e illetékmentességre. 3. A hiánypótlás 3. A jogszabályi feltételek fennállása esetén a hiánypótlásra való felhívást az Ügyintéző a kérelem érkezését követő hat
napon belül előkészíti, majd a Jogi és Humánpolitikai Főosztály vezetője útján felterjeszti aláírásra a Hivatal elnökéhez
(a továbbiakban: Elnök).
4. Nem kell az ügyfelet hiánypótlásra felhívni a kutatószervezet bírósági nyilvántartásba történő bejegyzését igazoló
okirat hiánya esetén, amikor a Hivatal adatszolgáltatási kérelemmel fordul a nyilvántartást vezető hatósághoz.
5. A hiánypótlás teljesítésére az ügyfélnek tizenöt napot biztosít a Hivatal. A hiánypótlási felhívásban figyelmeztetni kell
az ügyfelet a hiánypótlás elmulasztásának következményeire és arra, hogy indokolt esetben kérheti a hiánypótlási
határidő meghosszabbítását.
4. A kérelem felterjesztése a Hivatal elnökéhez 6. Ha a  kérelem megfelel a  jogszabályok előírásainak, akkor az  Ügyintéző a  kérelem beérkezésétől – az  esetleges
hiánypótlás ideje nélkül – számított 15 napon belül az  akkreditációs tanúsítvány kiadmányozása végett az  aktát
felterjeszti a Jogi és Humánpolitikai Főosztály vezetője útján az Elnökhöz.
5. Az akkreditációs tanúsítvány kiállításának módja 7. Az akkreditációs tanúsítványokat a Hivatal a Hak. rendelet 2. mellékletének megfelelően nyomdai úton legyártott
nyomtatványok kitöltésével állítja ki.
8. A  nyomtatványok 120 grammos kreatív papírból készülnek. A  nyomtatványok előre sorszámozottak. A  sorszámok
„A” betűből és egy négyjegyű számból állnak. (Ennek alapján: az első ilyen akkreditációs tanúsítvány száma: A0001,
a soron következő: A0002.)
9. Az akkreditációs tanúsítvány két példányban készül:
a) A nyomdai úton legyártott nyomtatvány fentieknek megfelelő kitöltésével kiállított példányt az ügyfél részére
készíti a Hivatal.
b) Az eredeti tanúsítvány tartalmával megegyező, nyomtatott másodpéldány – melyen fel kell tüntetni az eredeti
tanúsítvány sorszámát és a „NIH példánya” megjelölést – az aktában marad.
6. A döntés 10. Az Elnök jogosult meghozni az akkreditációs eljárást lezáró döntést.
11. Ha az ügyfél megfelel a Hak. rendelet előírásainak, a Hivatal az akkreditációs tanúsítványt kiadja.
12. Ha az  ügyfél nem felel meg a  Hak. rendelet előírásainak, a  Hivatal a  kérelmet határozattal elutasítja. Az  elutasító
határozatra egyebekben az  utasításnak az  akkreditációs tanúsítványra vonatkozó szabályait kell alkalmazni, azzal
az eltéréssel, hogy a határozatot nem kell a tanúsítványok iktatókönyvében nyilvántartani.
II. Fejezet
Nyilvántartás 7. Az akkreditációs tanúsítványok másolata és nyilvántartása
13. Az  Ügyintéző az  akkreditációs tanúsítvány jóváhagyását követően annak eredeti példányáról másolatot készít,
pecséttel látja el.
14. Az Ügyintéző – az elektronikus nyilvántartás feltételeinek megteremtéséig – a kiállított tanúsítványokat azok sorszáma
szerint és a Hak. rendelet 10. §-ában meghatározott adattartalommal nyilvántartja az erre a célra rendszeresített – és
Elnök által hivatalosan megnyitott – iktatókönyvben (tanúsítványok iktatókönyve).
15. Az  iktatókönyv az  akkreditációs tanúsítványnak a  Hak. rendelet akkreditált kutatószervezetek nyilvántartására
irányadó 10. §-ában meghatározott adatokat és az akkreditációs ügyszámot tartalmazza.
III. Fejezet
Közlés 8. A határozat közlése a kérelmezővel
16. A  döntésről szóló értesítést a  Jogi és Humánpolitikai Főosztály Ügyintézője postai úton, hivatalos iratként
(tértivevénnyel) haladéktalanul kézbesíti az ügyfél részére.
IV. Fejezet
Eljárás hivatalból 9. A hivatalból indult eljárás
17. Az Elnök döntése alapján a Hivatal hivatalból is megindíthatja az akkreditációs eljárást.
10. A kutatószervezet értesítése a hivatalbóli eljárás megindításáról
18. Az eljárás hivatalbóli megindítása esetén az Ügyintéző a 17. pont szerinti elnöki döntés meghozatalát követő 4 napon
belül az eljárás megindításáról szóló értesítést kiadmányozás céljából a  Jogi és Humánpolitikai Főosztály vezetője
útján felterjeszti az Elnökhöz.
19. Az értesítést a Jogi és Humánpolitikai Főosztály Ügyintézője postai úton, hivatalos iratként haladéktalanul megküldi
a kutatószervezet számára.
11. Döntés-előkészítés a hivatalbóli eljárásban 20. A Hivatal a Hak. rendelet 6. §-ának megfelelően hivatalból megkeresi a kutatószervezetek felügyeletét ellátó szerveket
az  akkreditációs tanúsítványok kiállításához szükséges adatok beszerzése céljából, és felhívja a  Hak. rendelet 7.  §
(1) bekezdés a) pontjában meghatározott feltétel fennállásának igazolására.
21. A megkeresés címzettjei – a kutatószervezetek felügyeleti szervei szerint – a következők lehetnek:
A kutatószervezet felügyeletét ellátó szerv Megkeresés címzettje
Magyar Tudományos Akadémia főtitkár Oktatási Hivatal elnök minisztérium miniszter
12. Az akkreditációs tanúsítvány kiállítása és megküldése a kutatószervezet részére
a hivatalból indult eljárásban
22. A hivatalból indult eljárások során az utasításnak a kérelemre indult eljárásra vonatkozó szabályait kell megfelelően
alkalmazni.
V. Fejezet
Az akkreditációs tanúsítvány megújítása 13. Megújítás kérelemre
23. A megújításra a tanúsítvány kiadására vonatkozó rendelkezéseket kell megfelelően alkalmazni.
14. Megújítás hivatalból 24. A  Hivatal azon kutatószervezetek vonatkozásában, amelyeknek első ízben hivatalból állította ki az  akkreditációs
tanúsítványt, hivatalból is megindíthatja a  tanúsítvány megújítása céljából az  eljárást legkésőbb harminc nappal
a tanúsítvány érvényességének lejárata előtt.
25. Az akkreditációs tanúsítvány érvényességének lejáratát az Elnöknek a Jogi és Humánpolitikai Főosztály vezetője útján
az Ügyintéző jelzi. Az akkreditációs tanúsítvány hivatalból való megújításáról az Elnök dönt.
15. A megújítási kérelem elutasítása, illetve a tanúsítvány visszavonása
26. A határozatok meghozatalára irányadó rendelkezések ebben az esetben is irányadóak.
VI. Fejezet
Az akkreditált kutatószervezetek ellenőrzése 27. A Hivatal megindítja a hatósági ellenőrzést, ha arra okot adó körülményről szerez tudomást:
A tudomásszerzés módja lehet különösen:
a) egyedi bejelentés,
b) hatósági megkeresés.
28. Az ellenőrzésre okot adó körülmény lehet különösen:
a) a tanúsítvány visszavonását megalapozó jogszabálysértés,
b) a Hak. rendelet 10. § (2) bekezdésében előírt bejelentési kötelezettség elmulasztásáról való tudomásszerzés.
VII. Fejezet
Az ügyfelek tájékoztatása 16. Általános tájékoztatás
29. A  Hivatal a  honlapján közzéteszi az  akkreditációs eljárással kapcsolatos jogszabályokat, az  eljáráshoz szükséges
formanyomtatvány kitölthető változatát, az  eljárás Útmutatóját, valamint a  kapcsolattartó megnevezését és
elérhetőségeit.
17. Tájékoztatás egyedi ügyben 30. Egyedi információkérést a  Hivatal csak írásban fogad el (postai úton, fax vagy e-mail útján). Az  írásban érkezett
megkeresésre a Hivatal 8 munkanapon belül válaszol, azonos formában, mint amilyen formában a kérelem érkezett.
31. Telefonos megkeresés esetén az érdeklődő figyelmét fel kell hívni arra, hogy egyedi üggyel kapcsolatban a Hivatalnak
nem áll módjában telefonon tájékoztatást adni.
VIII. Fejezet
Nyilvánosság 32. Az  akkreditált kutatószervezetek iktatókönyvben vezetett nyilvántartását a  Hivatal honlapján bárki számára
ingyenesen hozzáférhetővé teszi és rendszeresen frissíti az  abban szereplő adatokat az  iktatókönyvbe bejegyzett
változások alapján.
33. A honlappal kapcsolatos feladatokat a webmester végzi.
34. Az  Ügyintéző minden új bejegyzést követően haladéktalanul eljuttatja a  webmesterhez az  iktatókönyv adott
oldalának másolatát a honlap frissítése céljából.
IX. Fejezet
Záró rendelkezések 35. Ez az utasítás a közzétételét követő napon lép hatályba.
36. Hatályát veszti a Nemzeti Innovációs Hivatal szabályzata a harmadik országbeli kutatókat fogadó kutatószervezetek
akkreditációjáról című 7/2011. számú elnöki utasítás.
a Nemzeti Innovációs Hivatal
 Szervezeti és Működési Szabályzatáról szóló
 19/2012. (VII. 30.) NGM utasítás 1. melléklet
 4.4. és 5.3.1. a) pontja alapján elnöki jogkörben eljárva:

 Korányi László s. k.,
 kül- és belkapcsolati elnökhelyettes


type: legislation

jurisdiction: Hungary

text:
1541/2017. (VIII. 18.) Korm. határozata a reformáció 500. évfordulójához kapcsolódó programok további támogatásáról.
A Kormány
 1. egyetért a reformáció 500. évfordulójához kapcsolódó programok további támogatásával;
 2. felhívja a  nemzetgazdasági minisztert, hogy – az  emberi erőforrások minisztere bevonásával – a 2017. évben
gondoskodjon az  1.  pont szerinti programok támogatása érdekében 470 millió forint többletforrás rendelkezésre
állásáról a Magyarország 2017. évi központi költségvetéséről szóló 2016. évi XC. törvény 1.  melléklet XX. Emberi
Erőforrások Minisztériuma fejezet, 20. Fejezeti kezelésű előirányzatok cím, 55. Egyházi célú központi költségvetési
hozzájárulások alcím, 22. Reformáció Emlékbizottság programjainak támogatása jogcímcsoport javára.
Felelős: nemzetgazdasági miniszter
 emberi erőforrások minisztere
Határidő: azonnal
Dr. Semjén Zsolt s. k.,
 miniszterelnök-helyettes


text:
1060/2013. (II. 13.) Korm. határozata a megtett úttal arányos elektronikus díjszedési rendszer bevezetésének időszerű feladatairól.
A Kormány
1. felhívja a nemzeti fejlesztési minisztert, hogy az autópályák, autóutak és főutak használatának díjáról szóló törvény
tervezetét tartalmazó előterjesztést a Kormány ülésére nyújtsa be;
Felelős: nemzeti fejlesztési miniszter
Határidő: 2013. március 15.
2. felhívja a nemzeti fejlesztési minisztert, hogy a megtett úttal arányos elektronikus díjszedési rendszer (a továbbiakban:
ED rendszer) indulásához és működéséhez szükséges kormányrendeletek tervezeteit tartalmazó előterjesztést
a Kormány ülésére nyújtsa be;
Felelős: nemzeti fejlesztési miniszter
Határidő: 2013. április 15.
3. felhívja a nemzeti fejlesztési minisztert, hogy a belügyminiszterrel, valamint a közigazgatási és igazságügyi
miniszterrel együttműködve a díjfizetés ellenőrzésére vonatkozó jogszabály – a jelenlegi hatósági ellenőrzési
jogosítványok kiterjesztését is magában foglaló – tervezetét tartalmazó előterjesztést a Kormány ülésére nyújtsa be;
Felelős: nemzeti fejlesztési miniszter
Határidő: 2013. május 15.
4. felhívja a nemzeti fejlesztési minisztert, hogy gondoskodjon az ED rendszer indulásához és működéséhez szükséges
beruházás előkészítéséről és végrehajtásáról a következő ütemezés szerint:
a) az ED rendszer kiépítéséhez szükséges feladatok részletes meghatározása,
Felelős: nemzeti fejlesztési miniszter Határidő: 2013. február 15.
b) az ED rendszer üzemeltetéséhez szükséges, megfelelően képzett személyi állomány biztosítása,
Felelős: nemzeti fejlesztési miniszter Határidő: 2013. május 31.
c) a tesztüzem indítása, Felelős: nemzeti fejlesztési miniszter
Határidő: 2013. június 5. d) az ED rendszer teljes, díjszedési és ellenőrzési funkciókkal történő indítása;
Felelős: nemzeti fejlesztési miniszter Határidő: 2013. július 1.
5. felhívja a nemzeti fejlesztési minisztert, hogy az ED rendszer indulásához és működéséhez szükséges beruházások
végrehajtása előrehaladásáról minden hónap első kormányülésén jelentésben számoljon be;
Felelős: nemzeti fejlesztési miniszter Határidő: az első jelentés benyújtására: 2013. február 20.
6. felhívja a nemzeti fejlesztési minisztert, hogy gondoskodjon az Állami Autópálya Kezelő Zrt. és a Magyar Állam
nevében eljáró szervezet által a díjszedési, díjellenőrzési feladatokra kötendő 10 évre szóló szolgáltatási szerződés
előkészítéséről és a nemzetgazdasági miniszterrel egyetértésben történő jóváhagyásáról.
Felelős: nemzeti fejlesztési miniszter Határidő: 2013. május 31.
Orbán Viktor s. k.,
miniszterelnök


text:
374/2016. (IX. 27.) KE határozata rendkívüli követ és meghatalmazott miniszter kinevezéséről.
Az Alaptörvény 9. cikk (4) bekezdés b) pontja alapján – a külgazdasági és külügyminiszter előterjesztésére – dr. Varga
Zoltánt kinevezem rendkívüli követté és meghatalmazott miniszterré.
Budapest, 2016. június 8. Áder János s. k.,
 köztársasági elnök


text:
1483/2011. (XII. 23.) Korm. határozata a IX. Helyi önkormányzatok támogatásai és átengedett személyi jövedelemadója fejezeten belüli előirányzat átcsoportosításáról.
A Kormány a Magyar Köztársaság 2011. évi költségvetéséről szóló 2010. évi CLXIX. törvény (a továbbiakban: költségvetési törvény)
30. § (1) bekezdésében biztosított jogkörében eljárva, a költségvetési törvény 1. melléklet, IX. Helyi önkormányzatok támogatásai és
átengedett személyi jövedelemadója fejezetében a költségvetési törvény 1. melléklet, IX. Helyi önkormányzatok támogatásai és
átengedett személyi jövedelemadója fejezet, 8. Normatív, kötött felhasználású támogatások cím, 2. Egyes szociális feladatok
támogatása alcím terhére az 1. melléklet szerint történő, 4000,0 millió forint összegű átcsoportosítással létrehozza a 29. Hátrányos
helyzetű önkormányzatok kiegészítő támogatása címet. millió Ft 29. Hátrányos helyzetű önkormányzatok kiegészítő támogatása 4000,0
Felelős: nemzetgazdasági miniszter belügyminiszter Határidő: azonnal Orbán Viktor s. k.,
miniszterelnök


text:
22/2014. (XII. 23.) KKM közleménye a Magyarország Kormánya és a Lengyel Köztársaság Kormánya között a kölcsönös vízumképviseletről szóló Megállapodás kihirdetéséről szóló 2014. XLV. törvény 2. és 3. §-ainak hatálybalépéséről.
A Magyar Közlöny 2014. évi 137. számában kihirdetett, a Magyarország Kormánya és a Lengyel Köztársaság Kormánya
között a kölcsönös vízumképviseletről szóló Megállapodás kihirdetéséről szóló 2014. évi XLV. törvény 8. cikk 1. pontja
az alábbiak szerint rendelkezik a hatálybalépésről:
„A Megállapodás az azt követő hónap első napján lép hatályba, amelyben a Szerződő Felek diplomáciai jegyzékváltás
útján értesítették egymást arról, hogy a Megállapodás hatályba lépéséhez szükséges, nemzeti jogukban foglalt
feltételeket teljesítették.”
A Megállapodás hatálybalépésének napja: 2014. december 1. A fentiekre tekintettel, összhangban a 2014. évi XLV. törvény 4. § (3) bekezdésével megállapítom, hogy a Magyarország
Kormánya és a Lengyel Köztársaság Kormánya között a kölcsönös vízumképviseletről szóló Megállapodás
kihirdetéséről szóló 2014. évi XLV. törvény 2. és 3. §-ai 2014. december 1-jén, azaz kettőezer-tizennégy december
elsején hatályba léptek.
Szijjártó Péter s. k.,
 külgazdasági és külügyminiszter


text:
1285/2016. (VI. 7.) Korm. határozata a Montenegrónak az Észak-atlanti Szerződés Szervezetéhez való csatlakozásáról szóló Jegyzőkönyv szövegének végleges megállapítására adott felhatalmazásról.
A Kormány
 1. egyetért a  Montenegrónak az  Észak-atlanti Szerződés Szervezetéhez való csatlakozásáról szóló Jegyzőkönyv
(a továbbiakban: Csatlakozási Jegyzőkönyv) bemutatott szövegével;
 2. felhatalmazza a  külgazdasági és külügyminisztert, vagy az  általa kijelölt személyt a  Csatlakozási Jegyzőkönyv
bemutatott szövegének – a megerősítés fenntartásával történő – végleges megállapítására;
 3. felhívja a  külgazdasági és külügyminisztert, hogy a  Csatlakozási Jegyzőkönyv szövegének végleges
megállapításához szükséges meghatalmazási okiratot adja ki;
 4. elfogadja a Csatlakozási Jegyzőkönyv kihirdetéséről szóló törvénytervezetet, és elrendeli a Csatlakozási Jegyzőkönyv
szövegének végleges megállapítását követően annak az  Országgyűléshez történő benyújtását. A  törvényjavaslat
előadójának a Kormány a külgazdasági és külügyminisztert jelöli ki.
Orbán Viktor s. k.,
 miniszterelnök


text:
1777/2018. (XII. 21.) Korm. határozata a Beruházási Ügynökség 2019. működési költségéhez szükséges forrás biztosításáról.
A Kormány az állami magasépítési beruházások új rendszerének megvalósítása érdekében
 1. egyetért azzal, hogy a  Beruházási Ügynökség 2019.  évi működési költségéhez a  központi költségvetésben
4 750 000 000 forint összegű fedezetet kell biztosítani;
 2. az államháztartásról szóló 2011.  évi CXCV.  törvény (a  továbbiakban: Áht.) 33.  § (1)  bekezdésében biztosított
jogkörében eljárva a Magyarország 2019. évi központi költségvetéséről szóló 2018. évi L. törvény (a továbbiakban:
Kvtv.) 1. melléklet XLIII. Az állami vagyonnal kapcsolatos bevételek és kiadások fejezetet a 3. Kiemelt kormányzati
magasépítési beruházásokkal kapcsolatos kiadások címmel és azon belül az  1. A  Beruházási Ügynökség
működésének támogatása alcímmel egészíti ki;
Felelős: pénzügyminiszter
Határidő: a Kvtv. végrehajtása során 2019. január 10-ig
3. az Áht. 33.  § (2)  bekezdésében biztosított jogkörében eljárva a  Kvtv. 1.  melléklet XLIII. Az  állami vagyonnal
kapcsolatos bevételek és kiadások fejezet, 3. Kiemelt kormányzati magasépítési beruházásokkal kapcsolatos
kiadások cím, 1. A  Beruházási Ügynökség működésének támogatása alcím javára összesen 4 750  000  000 forint
egyszeri átcsoportosítását rendeli el
a) 3 003 302  000 forint összegben a  Kvtv. 1.  melléklet XLIII. Az  állami vagyonnal kapcsolatos bevételek és
kiadások fejezet, 2. Az  állami vagyonnal kapcsolatos kiadások cím, 4. A  vagyongazdálkodás egyéb kiadásai
alcím, 5. Átváltoztatható kötvény kamatfizetése jogcímcsoport terhére,
b) 73 900  000 forint összegben a  Kvtv. 1.  melléklet XX. Emberi Erőforrások Minisztériuma fejezet, 3. Nemzeti
Sportközpontok cím terhére,
c) 289 803 000 forint összegben a Kvtv. 1. melléklet XX. Emberi Erőforrások Minisztériuma fejezet, 20. Fejezeti
kezelésű előirányzatok cím, 24. Sportlétesítmények fejlesztése és kezelése alcím, 29. Tornaterem-építési
program jogcímcsoport terhére,
d) 289 803 000 forint összegben a Kvtv. 1. melléklet XX. Emberi Erőforrások Minisztériuma fejezet, 20. Fejezeti
kezelésű előirányzatok cím, 24. Sportlétesítmények fejlesztése és kezelése alcím, 30. Tanuszoda-fejlesztési
program jogcímcsoport terhére,
e) 154 708 000 forint összegben a Kvtv. 1. melléklet XX. Emberi Erőforrások Minisztériuma fejezet, 20. Fejezeti
kezelésű előirányzatok cím, 24. Sportlétesítmények fejlesztése és kezelése alcím, 39. Kültéri sportparkok
fejlesztése jogcímcsoport terhére,
f ) 542 623 000 forint összegben a Kvtv. 1. melléklet XX. Emberi Erőforrások Minisztériuma fejezet, 20. Fejezeti
kezelésű előirányzatok cím, 24. Sportlétesítmények fejlesztése és kezelése alcím, 67. Honvédelmi
Sportközpontok fejlesztése jogcímcsoport terhére,
g) 227 377 000 forint összegben a Kvtv. 1. melléklet XX. Emberi Erőforrások Minisztériuma fejezet, 20. Fejezeti
kezelésű előirányzatok cím, 24. Sportlétesítmények fejlesztése és kezelése alcím, 68. Biatorbágyi Általános
Iskola beruházása jogcímcsoport terhére,
h) 168 484 000 forint összegben a Kvtv. 1. melléklet XX. Emberi Erőforrások Minisztériuma fejezet, 20. Fejezeti
kezelésű előirányzatok cím, 25. Felújítások központi támogatása, egyéb fejlesztési támogatások alcím,
51. Nevelési, oktatási intézmények felújítása, beruházása jogcímcsoport terhére,
az 1. melléklet szerint;
Felelős: pénzügyminiszter nemzeti vagyon kezeléséért felelős tárca nélküli miniszter
emberi erőforrások minisztere
Határidő: a Kvtv. végrehajtása során 2019. január 31-ig
 4. felhívja a  nemzeti vagyon kezeléséért felelős tárca nélküli minisztert és a  pénzügyminisztert, hogy a  Beruházási
Ügynökség 2019. első félévi tevékenysége alapján vizsgálják felül a Beruházási Ügynökség működési költségeinek
alakulását, és a  felülvizsgálat eredménye alapján indokolt esetben tegyenek javaslatot az  1.  pont szerinti forrás
összegének módosítására;
Felelős: nemzeti vagyon kezeléséért felelős tárca nélküli miniszter
pénzügyminiszter
Határidő: 2019. július 30. 5. felhívja a  nemzeti vagyon kezeléséért felelős tárca nélküli minisztert, a  pénzügyminisztert és az  érintett
minisztereket, hogy határozzák meg az  irányításuk alá tartozó fejezetekben a  2019.  évben rendelkezésre álló
előirányzatokon a  kormányzati magasépítési beruházásokkal kapcsolatos feladatok Beruházási Ügynökség
általi ellátásából keletkező megtakarítások összegét, és tegyenek javaslatot a  Kormány részére e  megtakarítások
kezelésére.
Felelős: nemzeti vagyon kezeléséért felelős tárca nélküli miniszter
pénzügyminiszter
érintett miniszterek
Határidő: 2019. március 31. Orbán Viktor s. k.,
 miniszterelnök


text:
300/2017. (VIII. 21.) KE határozata rendkívüli és meghatalmazott nagykövet megbízás alóli felmentéséről.
Az Alaptörvény 9.  cikk (4)  bekezdés b)  pontja alapján – a  külgazdasági és külügyminiszter előterjesztésére –
Király  András László rendkívüli és meghatalmazott nagykövetet – Magyarország pretoriai nagykövetségének
a  vezetésére, valamint Magyarországnak a  Szváziföldi Királyságban, a  Namíbiai Köztársaságban, a  Zimbabwei
Köztársaságban, a  Lesothói Királyságban, a  Botswanai Köztársaságban, a  Zambiai Köztársaságban, a  Mauritiusi
Köztársaságban és a  Madagaszkári Köztársaságban való képviseletére kapott megbízása érintetlenül hagyása
mellett – felmentem Magyarországnak a Mozambiki Köztársaságban való képviseletére kapott megbízása alól.
Budapest, 2017. március 10. Áder János s. k.,
 köztársasági elnök


text:
1404/2012. (IX. 28.) Korm. határozata az ENSZ Közgyűlésének 67. ülésszakán való magyar részvételről.
A Kormány 1. jóváhagyja – az 1. melléklet szerint – az ENSZ Közgyűlésének 67. ülésszakán részt vevő magyar küldöttség
tevékenységének irányelveit; 2. felhatalmazza a külügyminisztert, hogy az ENSZ Közgyűlésének 67. ülésszakán részt vevő magyar küldöttség
vezetőjének és tagjainak megbízásáról előterjesztést tegyen Magyarország köztársasági elnökének.
Orbán Viktor s. k.,
miniszterelnök


text:
24/2019. (III. 7.) ME határozata a Magyarország Kormánya és a Laoszi Népi Demokratikus Köztársaság Kormánya között a diplomataés szolgálati útlevéllel rendelkező állampolgáraik vízummentességéről szóló megállapodás szövegének végleges megállapítására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (2) bekezdése szerinti hatáskörömben eljárva,
a belügyminiszter, a külgazdasági és külügyminiszter valamint az igazságügyi miniszter előterjesztése alapján
 1. felhatalmazom a  külgazdasági és külügyminisztert vagy az  általa kijelölt személyt a  Magyarország Kormánya
és a  Laoszi Népi Demokratikus Köztársaság Kormánya között a  diplomata- és szolgálati útlevéllel rendelkező
állampolgáraik vízummentességéről szóló megállapodás (a  továbbiakban: Megállapodás) bemutatott szövegének
– a megerősítés fenntartásával történő – végleges megállapítására;
2. felhívom a külgazdasági és külügyminisztert, hogy a Megállapodás szövege végleges megállapításához szükséges
meghatalmazási okiratot adja ki;
3. felhívom a  belügyminisztert, a  külgazdasági és külügyminisztert, valamint az  igazságügyi minisztert, hogy
a  Megállapodás kihirdetéséről szóló törvény tervezetét a  Megállapodás szövegének végleges megállapítását
követően haladéktalanul terjesszék a Kormány elé.
Orbán Viktor s. k.,
 miniszterelnök


text:
263/2008. (XI. 6.) Korm. rendelete a Magyar Köztársaság Kormánya és a Lengyel Köztársaság Kormánya között Budapesten, 2008. május 30-án aláírt a Kulturális Intézetek működéséről szóló Egyezmény kihirdetéséről.
1. § A Kormány e rendelettel felhatalmazást ad a Magyar
Köztársaság Kormánya és a Lengyel Köztársaság Kormánya között Budapesten, 2008. május 30-án aláírt a Kulturális Intézetek működéséről szóló Egyezmény (a továbbiakban: Egyezmény) kötelező hatályának elismerésére.
2. § A Kormány az Egyezményt e rendelettel kihirdeti.
3. § Az Egyezmény hiteles magyar nyelvű szövege a következő:
„Egyezmény
a Magyar Köztársaság Kormánya és a Lengyel Köztársaság Kormánya között
a Kulturális Intézetek működéséről
A Magyar Köztársaság Kormánya és a Lengyel Köztársaság Kormánya, a továbbiakban: „Szerződő Felek”,
a magyar és a lengyel nép közötti hagyományosan baráti
kapcsolatok megerősítésének, valamint a sokoldalú
együttműködés és a kölcsönös megismerés szándékával
vezetve;
törekedve a kölcsönös támogatásra és a másik állam társadalmával, történelmével, kultúrájával és gazdaságával
kapcsolatos információcserére;
a Magyar Köztársaság Kormánya és a Lengyel Köztársaság Kormánya közötti kulturális és tudományos együttműködésről szóló, Budapesten, 1992. október 13-án aláírt
Egyezmény 14. Cikkében leírtak végrehajtása céljából a
következőkben állapodnak meg:
1. Cikk 1. A Felek illetékes szervei a kölcsönösség elve alapján
és belső jogrendszerüknek megfelelően sokoldalúan támogatják a varsói Magyar Kulturális Intézet és a budapesti
Lengyel Intézet (a volt Lengyel Kulturális és Tájékoztató
Központ) működését, valamint új, a jelen cikk 3. bekezdése alapján létrehozható intézetek vagy kirendeltségeik működését is.
2. Az Intézetek működése kiterjed a fogadó állam
egész területére.
3. A Szerződő Felek illetékes szervei a másik Szerződő
Fél illetékes szerve beleegyezésének megszerzése után annak területén új Intézeti kirendeltségeket alapíthatnak.
2. Cikk Az Intézetek a jelen Egyezményben rögzítetteknek, valamint a fogadó és a küldő állam jogrendszerének megfelelően folytatják tevékenységüket.
3. Cikk 1. A Magyar Kulturális Intézet tevékenysége felett a
Magyar Köztársaság kultúráért felelős minisztere, a Lengyel Intézet tevékenysége felett pedig a Lengyel Köztársaság külügyminisztere gyakorolja a felügyeletet.
2. A Magyar Kulturális Intézetet a Magyar Köztársaság
kultúráért felelős minisztere által kinevezett igazgató, a
Lengyel Intézetet pedig a Lengyel Köztársaság külügyminisztere által kinevezett igazgató irányítja.
3. Az igazgató távolléte esetén az Intézetet az erre felhatalmazott, a 2. bekezdésben megnevezett szerv által kinevezett igazgatóhelyettes irányítja.
4. Az Intézet igazgatója és igazgatóhelyettese élvezik
azokat a diplomáciai kiváltságokat és mentességeket, amelyekről a diplomáciai kapcsolatokról szóló, 1961. április
18-án kelt Bécsi Szerződés rendelkezik, amennyiben a
küldő állam részéről a nagykövetség diplomáciai személyzete tagjaiként kerülnek bejelentésre a fogadó államban.
4. Cikk 1. Az Intézetek feladata a magyar nyelv és kultúra, illetve a lengyel nyelv és kultúra terjesztése, valamint a küldő állam megismertetése és bemutatása.
2. Az említett feladatokat többek között az alábbi tevékenységek útján valósítják meg:
1) az egyik Szerződő Fél kultúrájával, tudományával, oktatási rendszerével, valamint a történelmével és a jelenkort érintő kérdésekkel kapcsolatos információk terjesztése a másik Szerződő
Fél államának területén,
2) kulturális rendezvények szervezése, így különösen kiállítások, filmvetítések, színpadi előadások, koncertek, fesztiválok és filmszemlék, műhelyek stb., valamint szemináriumok, előadások, összetettebb projektek, mint pl. kulturális
napok, a kulturális és a tudományos élet különböző területei szakértőinek találkozói a másik
Szerződő Fél államának területén,
3) könyvtárak, kultúrával és tudománnyal kapcsolatos információs adatbázisok, filmarchívumok
és zenei archívumok üzemeltetése, gyűjteményeik kikölcsönzése és hozzáférhetővé tétele az
érdeklődő személyek és intézmények számára,
információs internet honlapok üzemeltetése,
4) a magyar hagyományok és irodalmi alkotások
megismertetése Lengyelországban és a lengyel
hagyományok és irodalmi alkotások megismertetése Magyarországon, nyelvtanfolyamok, szemináriumok szervezése, együttműködés isko
lákkal a nyelvoktatás területén, valamint a saját
nyelvű művek a fogadó ország nyelvére történő
fordításának támogatása,
5) az oktatás területén történő együttműködés támogatása, pl. diák- és ösztöndíjas-cserék, a közvetlen intézményi kapcsolatok elősegítése,
6) együttműködés a gazdasági, kereskedelmi és
idegenforgalmi témakörű rendezvények és bemutatók szervezésében a Lengyel Köztársaság
Nagykövetsége Gazdasági Kereskedelmi Osztályával és a Magyar Köztársaság Nagykövetsége
gazdasági-kereskedelmi részlegével a saját ország vállalkozói részvételének elősegítésében a
fogadó államban szervezett gazdasági és kereskedelmi rendezvényeken,
7) a kulturális együttműködésből, a két ország intézményeinek együttműködéséből, az állampolgári kezdeményezésekből, valamint a Szerződő
Felek intézményei és szervezetei közötti közvetlen együttműködési megállapodásokból fakadó
és velük kapcsolatos eseményeken és projektekben való részvétel.
8) A két ország kulturális intézményei közötti kapcsolatok létrehozása és fejlesztése.
5. Cikk 1. Az Intézetek a jelen Egyezményben meghatározott
feladatok végrehajtása céljából rendelkeznek az azok végrehajtásához szükséges valamennyi joggal és kötelezettséggel, így különösen:
1) bankszámlákat nyithatnak a fogadó államban,
2) szerződéseket köthetnek,
3) egyéb kötelezettségeket vállalhatnak.
2. Ezen szerződések megkötésére, bankszámlák nyitására, kötelezettségek vállalására az Intézet nevében az igazgató vagy az erre felhatalmazott igazgatóhelyettes jogosult.
3. Az igazgató és az igazgatóhelyettes jelen cikk
1. pont 2) és 3) alpontjaiban meghatározott tevékenységek
körében a fogadó állam polgári és államigazgatási joghatósága alól nem élvez mentességet.
6. Cikk A Megállapodás 4. cikkében meghatározott tevékenységük keretében az Intézetek a küldő állam és a fogadó állam jogszabályaival összhangban, a végzett tevékenységgel kapcsolatban jövedelemre tehetnek szert.
7. Cikk 1. A Szerződő Felek illetékes szervei biztosítják Intézetük számára a megfelelő elhelyezésű és alapterületű, a
fogadó állam ingatlanpiacán elérhető helyiséget, az Intézet
által folytatott tevékenység követelményeinek és céljainak
megfelelően.
2. A fogadó állam illetékes szerve szükség esetén közreműködik a megfelelő helyiségek és ingatlanok felkutatásában és a kölcsönösség elve alapján, valamint a fogadó állam belső jogszabályaival összhangban segítséget nyújt a
küldő Szerződő Fél illetékes szervének a helyiségekhez és
ingatlanokhoz fűződő jogcím megszerzéséhez, valamint
az adásvétel vagy bérlet legelőnyösebb feltételeinek kialakításához.
3. A küldő állam illetékes szerve fedezi a saját Intézete
működésével járó valamennyi költséget.
8. Cikk A Szerződő Felek a kölcsönösség elve alapján a másik
Szerződő Fél számára lehetővé teszik mindazon – az Intézetek által folytatott tevékenységgel összefüggő – adófizetési
kötelezettség alóli mentességet, amely összhangban van az
Európai Unió jogával, illetve a fogadó állam belső jogával,
valamint a Magyar Köztársaság és a Lengyel Köztársaság
között, a kettős adóztatás elkerülésére, és az adóztatás kijátszásának megakadályozására a jövedelem- és a vagyonadók
területén Budapesten, 1992. szeptember 23-án aláírt Egyezménnyel, valamint az Egyezményhez kapcsolódó, Varsóban, 2000. június 27-én aláírt Jegyzőkönyvvel.
9. Cikk A jelen Egyezmény értelmezése és végrehajtása során
felmerülő vitás kérdések diplomáciai úton kerülnek rendezésre.
10. Cikk 1. Az Egyezményt a Szerződő Felek belső joga szerint
jóvá kell hagyni, amiről a Szerződő Felek diplomáciai
jegyzékváltás útján értesítik egymást. Az Egyezmény a későbbi diplomáciai jegyzék kézhezvételét követő 30. napon
lép hatályba.
2. Jelen Egyezmény a Szerződő Felek beleegyezésével
bármikor módosítható, vagy kiegészíthető. E módosítások
és kiegészítések külön jegyzőkönyvekként kerülnek megfogalmazásra, és a jelen Egyezmény szerves részét képezik.
3. Az Egyezmény a hatálybalépése napjától számított
öt évig marad hatályban, amely határidő automatikusan
meghosszabbodik további ötéves időszakokra, amennyiben az Egyezményt annak lejárta előtt legkésőbb hat hó
nappal a Szerződő Felek egyike sem mondja fel diplomáciai jegyzék útján.
11. Cikk Jelen Egyezmény hatálybalépésével egyidejűleg hatályát veszíti a Magyar Népköztársaság Kormánya és a Lengyel Népköztársaság Kormánya által 1973. augusztus
15-én, Budapesten, a varsói Magyar Kulturális Intézet, valamint a budapesti Lengyel Kulturális és Tájékoztatási
Központ tevékenységéről kötött Megállapodás, valamint a
Magyar Köztársaság Kormánya és a Lengyel Köztársaság
Kormánya között Varsóban, 1998. április 15-én kelt, a
Magyar Népköztársaság Kormánya és a Lengyel Népköztársaság Kormánya által 1973. augusztus 15-én, Budapesten, a varsói Magyar Kulturális Intézet, valamint a budapesti Lengyel Kulturális és Tájékoztatási Központ tevékenységéről kötött Megállapodás módosításáról szóló
Jegyzőkönyv.
Készült Budapesten, 2008. május 30. napján, két eredeti
példányban, mindegyik magyar és lengyel nyelven, mindkét nyelvű szöveg egyaránt hiteles.
A Magyar Köztársaság A Lengyel Köztársaság
Kormánya nevében Kormánya nevében”
4. § (1) E rendelet – a (2) bekezdésben meghatározott kivétellel – a kihirdetését követő napon lép hatályba.
(2) E rendelet 2–3. §-a az Egyezmény 10. cikkében
meghatározott időpontban lép hatályba.
(3) Az Egyezmény, illetve e rendelet 2–3. §-a hatálybalépésének napját a külpolitikáért felelős miniszter annak
ismertté válását követően a Magyar Közlönyben haladéktalanul közzétett egyedi határozatával állapítja meg.
(4) E rendelet végrehajtásához szükséges intézkedésekről a kultúráért felelős miniszter gondoskodik.
Gyurcsány Ferenc s. k.,
miniszterelnök


text:
3/2014. (I. 21.) NVB határozata.  A Nemzeti Választási Bizottság K. A. magánszemély (a továbbiakban: beadványozó) által benyújtott országos népszavazási kezdeményezés aláírásgyűjtő ívének hitelesítése tárgyában meghozta a következő
határozatot: A Nemzeti Választási Bizottság az
„Egyetért-e Ön azzal, hogy az 1997. évi CXXXIX., a menedékjogról szóló törvény alapján menekültkénti és menedékeskénti
elismerést kérő személyek kérelmük jogerős elbírálásáig a számukra kijelölt befogadó állomást, illetőleg a menekültügyi
hatóság által kijelölt más szálláshelyet saját elhatározásukból ne hagyhassák el?”
kérdést tartalmazó aláírásgyűjtő ív hitelesítését megtagadja.
A határozat ellen – a  Magyar Közlönyben való közzétételét követő 15 napon belül – a  Kúriához címzett kifogást
lehet benyújtani a Nemzeti Választási Bizottságnál (1054 Budapest, Alkotmány u. 3., levélcím: 1397 Budapest, Pf. 547;
fax: 06-1-795-0304). A bírósági eljárásban az ügyvédi képviselet kötelező. A  jogi szakvizsgával rendelkező személy
saját ügyében ügyvédi képviselet nélkül is eljárhat. A bírósági eljárás nem tárgyi illetékmentes. Az  illeték mértéke
15 000 Ft. A kifogás benyújtóját tárgyi illetékfeljegyzési jog illeti meg.
Indokolás I. Beadványozó 2013. december 21-én aláírásgyűjtő ív mintapéldányát nyújtotta be a Nemzeti Választási Bizottsághoz
az  országos népszavazásról és népi kezdeményezésről szóló 1998.  évi III.  törvény (a  továbbiakban: Nsztv.) 2.  §-a
szerinti hitelesítés céljából.
A népszuverenitás gyakorlásának kivételes módja az  országos népszavazás, amelyet az  Országgyűlés
hatáskörébe tartozó kérdésekben lehet tartani. Magyarország Alaptörvénye (a  továbbiakban: Alaptörvény)
8.  cikkének (3)  bekezdése tartalmazza azon tárgykörök teljes körű felsorolását, amelyek nem bocsáthatók
országos népszavazásra. A  hivatkozott jogszabályhely d)  pontja alapján nem lehet országos népszavazást
tartani a  nemzetközi szerződésből eredő kötelezettségekről. A  Nemzeti Választási Bizottság álláspontja szerint
tekintettel arra, hogy a  nemzetközi szerződésről való döntés egyben az  abban vállalt kötelezettségekről való
döntés is, az  Alaptörvény hivatkozott rendelkezésében foglalt tilalom alapján egyértelműen kizárt a  közvetlen
hatalomgyakorlás nemzetközi szerződés által szabályozott magatartás vonatkozásában.
Az Európai Unió Tanácsa által kiadott 2013/9/EK számú irányelv (a  továbbiakban: Irányelv) szabályozza
a  menedékkérők befogadásának minimumszabályait az  Európai Unió területén. Az  Irányelv 7.,
a mozgásszabadságról rendelkező cikkének (1) bekezdése szerint „A menedékkérők a fogadó tagállam területén vagy
az  e  tagállam által számukra kijelölt területen belül szabadon mozoghatnak.”. Az  Európai Unió Működéséről Szóló
Szerződés (a továbbiakban: Szerződés) 288. cikke szerint „az Unió hatásköreinek gyakorlása érdekében az intézmények
rendeleteket, irányelveket, határozatokat, ajánlásokat és véleményeket fogadnak el … az irányelv az  elérendő célokat
illetően minden címzett tagállamra kötelező, azonban a  forma és az  eszközök megválasztását a  nemzeti hatóságokra
hagyja”. Az  Irányelvben foglaltak a  magyar joganyag részévé váltak. A  Nemzeti Választási Bizottság megállapítja,
hogy a fentiek alapján a kérdés megfogalmazása a menedékkérők mozgásszabadságának olyan arányú korlátozását
jelentené, amely ellentétes az  Irányelv hivatkozott 7. cikkében foglaltakkal. Egy érvényes és eredményes országos
népszavazás nemzetközi szerződésből eredő kötelezettséget érintene, ennélfogva az  Alaptörvény 8.  cikk
(3) bekezdés d) pontjába ütközik, így a kérdésben nem lehet országos népszavazást tartani.
A Nemzeti Választási Bizottság megállapítja továbbá, hogy az  aláírásgyűjtő ív mintapéldányán szereplő kérdés
nem felel meg az  Nsztv. 13.  § (1)  bekezdésében foglalt egyértelműség követelményének sem. Az  egyértelműség
követelménye a  népszavazáshoz való jog érvényesülésének garanciája, melyet a  választópolgár és a  jogalkotó
aspektusából is vizsgálni szükséges. Az  egyértelműség követelménye azt jelenti, hogy a  kérdésnek egyértelműen
megválaszolhatónak kell lennie. Ahhoz, hogy a  választópolgár a  népszavazásra feltett kérdésre egyértelműen
tudjon válaszolni, az  szükséges, hogy a  kérdés világos és kizárólag egyféleképpen legyen értelmezhető. A  kérdés
egyértelműségének megállapításakor azt is vizsgálni kell, hogy a népszavazás eredménye alapján az Országgyűlés
el tudja-e dönteni, hogy terheli-e jogalkotási kötelezettség, és ha igen, milyen jogalkotásra köteles. A  kérdés
a  menedékjogot szabályozó jogszabályként az  1997.  évi CXXXIX.  törvényt nevesíti. E  törvény 2008. január  1-től
már nem hatályos, a  menedékjog kérdéskörét jelenleg a  2007.  évi LXXX.  törvény szabályozza. A  Nemzeti
Választási Bizottság álláspontja szerint a  kérdés nem felel meg az  egyértelműség követelményének, hiszen
megfogalmazásából adódóan alkalmas a  választópolgár megtévesztésére, azt a  hamis látszatot keltve, mintha
a  menedékügyet még ma is a  több éve hatályban nem lévő törvény szabályozná és sikeres népszavazás esetén
annak módosítására lenne köteles az Országgyűlés.
A Nemzeti Választási Bizottság az  Nsztv. 10.  § b) és c)  pontja alapján – mivel a  kérdésben nem lehet országos
népszavazást tartani és a  kérdés megfogalmazása nem felel meg a  törvényben foglalt követelményeknek –
az aláírásgyűjtő ív hitelesítését megtagadta.
II. A határozat az  Alaptörvény 8.  cikk (3)  bekezdés d)  pontján, a  választási eljárásról szóló 2013.  évi XXXVI.  törvény
349.  § (1)  bekezdés c)  pontján és (2)  bekezdésén, az  Nsztv. 2.  §-án, a  10.  § b) és c)  pontján, 13.  § (1)  bekezdésén,
a  régi Ve. 124/A.  § (3)  bekezdés b)  pontján, a  Szerződés 288.  cikkén, az  Irányelv 7.  cikkén, a  jogorvoslatról szóló
tájékoztatás a  régi Ve. 130.  § (1)  bekezdésén, az  illetékekről szóló tájékoztatás az  1990.  évi XCIII.  törvény 37.  §
(1) bekezdésén, 39. § (3) bekezdés d) pontján, 42. § (1) bekezdés g) pontján, valamint a 62. § (1) bekezdés s) pontján
alapul.
Budapest, 2014. január 14. Dr. Patyi András s. k.,
 a Nemzeti Választási Bizottság elnöke


text:
215/2012. (VIII. 22.) KE határozata kitüntetés adományozásáról.
Az Alaptörvény 9. cikk (4) bekezdés f) pontja, továbbá a Magyarország címerének és zászlajának használatáról, valamint állami
kitüntetéseiről szóló 2011. évi CCII. törvény 18. § (1) bekezdése alapján – a miniszterelnök előterjesztésére –
több mint két évtizedes lelkiismeretes oktató-nevelői munkája, eredményes vezetői tevékenysége elismeréseként
Kis Mihály, az Újbudai Grosics Gyula Sport Általános Iskola igazgatója részére a
MAGYAR ARANY ÉRDEMKERESZT
polgári tagozata kitüntetést adományozom. Budapest, 2012. augusztus 13.
Áder János s. k.,
köztársasági elnök


text:
96/2011. (IX. 2.) HM utasítása a Honvédelmi Minisztérium fejezet 2012–2015. költségvetési tervének összeállításához szükséges adatszolgáltatás rendjéről.
A honvédelemről és a Magyar Honvédségről szóló
2004. évi CV. törvény 97. § (1) bekezdés f) és k) pontja
alapján – figyelemmel az államháztartásról szóló 1992. évi
XXXVIII. törvény 51. § (1) bekezdésére, valamint a Nemzetgazdasági Minisztérium Tervezési Tájékoztatójában
foglaltakra – a következő
utasítást adom ki: 1. Általános rendelkezések 1. §
(1) Az utasítás hatálya a Honvédelmi Minisztériumra
(a továbbiakban: HM), a honvédelmi miniszter közvetlen
alárendeltségébe, közvetlen, illetve fenntartói irányítása,
valamint felügyelete alá tartozó szervezetekre, a parlamenti államtitkár által felügyelt szervezetekre, a katonai
ügyészségekre, valamint a Magyar Honvédség (a továbbiakban: MH) katonai szervezeteire (a továbbiakban együtt:
honvédelmi szervezetek) terjed ki.
(2) A HM fejezet 2012–2015. évekre vonatkozó költségvetési javaslatait a HM Gazdasági Tervezési Főosztály
(a továbbiakban: HM GTF) állítja össze a honvédelmi
szervezetek adatszolgáltatásai, a Tervezési Tájékoztatóban, illetve a rövidtávú terv kidolgozási folyamatában jóváhagyott Nagybani Erőforrás Tervben meghatározottak
alapján.
(3) A költségvetési előirányzatok tervezése kiterjed a
személyi juttatások, a munkaadókat terhelő járulékok, a
dologi kiadások, az egyéb működési célú kiadások, az intézményi beruházási kiadások, felújítások, egyéb intézményi felhalmozási kiadások, kölcsönök kiemelt kiadási előirányzatokra, a fejezeti kezelésű előirányzatok költségvetési címen belül meghatározott kiemelt kiadási előirányzatokra, a költségvetési támogatás, intézményi működési, az
Országos Egészségbiztosítási Pénztártól (a továbbiakban:
OEP) átvett támogatásértékű, a felhalmozási bevételi kiemelt előirányzatokra, valamint a létszám-előirányzatokra.
(4) A gazdasági tervezési feladatok a Honvédelmi Tárca
Védelmi Tervező Rendszer Erőforrás- és Költségtervező,
valamint a Költségvetés Tervező Alrendszereiben kerülnek végrehajtásra a külön szabályozókban meghatározott
együttműködési rendben, amely előírások a jelen utasításban foglaltakkal összhangban alkalmazandók.
2. A költségvetési előirányzatok tervezésének
általános szabályai 2. §
(1) A fejezet kiadásait költségvetési támogatással és
költségvetési bevételekkel biztosítottan fő feladatokra és
programokra lebontottan, költségvetési cím/alcím, intézmény, valamint a HM Költségvetés Gazdálkodási Információs Rendszerben (a továbbiakban: HM KGIR) rendelkezésre álló aktuális KGIR-címrendkód szerint, kiemelt
előirányzatonként a 2012., 2013., 2014., 2015. évekre kell
évenkénti bontásban megtervezni. Az adatszolgáltatást az
1., 2., 3. (a 3/a. melléklet kitöltési útmutatója szerint), valamint a 9. mellékletek alapján kell teljesíteni. A személyi
juttatások és a munkaadókat terhelő járulékok tekintetében
a 2. és a 7. mellékletek (a 8. melléklet kitöltési útmutatója
szerint), a HM Fegyverzeti és Hadbiztosi Hivatal (a továbbiakban: HM FHH), az MH Összhaderőnemi Parancsnokság (a továbbiakban: MH ÖHP) és az MH Dr. Radó
György Honvéd Egészségügyi Központ (a továbbiakban:
MH HEK) központi költségvetései esetében az 1. melléklet kiegészítéseként a 4. mellékletet is ki kell tölteni.
A nemzetközi feladatok kiadásai megtervezésénél a
15. §-ban foglaltak szerint kell eljárni. A javaslatokat címrendkódonként külön szöveges indoklással kiegészítve
kell összeállítani. A kiadási előirányzatok szervezet és
címrendkódonkénti terveit külön a támogatási előirányzatok és külön költségvetési bevételi előirányzatok szerint
kell szétválasztva megtervezni.
(2) A honvédelmi szervezetek szakmai alapfeladataként
meghatározott alaptevékenységéből (a továbbiakban:
alaptevékenység) és vállalkozási tevékenységből származó bevételeket (tájékoztató jelleggel) és kiadásokat külön-külön meg kell tervezni a következők szerint:
a) A 6. § (1) bekezdése alapján kiadott keretszámoknak
megfelelően, illetve azon felül az alaptevékenységből
származó intézményi saját bevételeket, így különösen az
ingatlanbérlet, lakás- és garázsbérletidíj-bevételeit, a képzési támogatás visszatérítéséről szóló 6/2002. (I. 25.) HM
rendeletben szabályozott ösztöndíj- és képzési költségtérítéseket, a külföldi feladat-végrehajtással kapcsolatos
anyag- és eszközszállítások áfa-visszatérüléseit, a nemzetközi feladatok és a nemzetközi térítések bevételeit, az
igazgatási szolgáltatási díjbevételeket, ideértve a gépjármű-vezetői jogosítvány érvényesítésével kapcsolatos
egészségügyi vizsgálat és igazolás kiadásából befolyó bevételeket, a szolgáltatási díjbevételeket, a továbbszámlázott, közvetített szolgáltatásokból befolyt bevételeket, továbbá a Honvédkórház-Állami Egészségügyi Központ
(a továbbiakban: Honvédkórház) által nyújtott egészségügyi ellátásért fizetett térítési díjakat és az egészségügyi
szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.)
Korm. rendelet szerint más egészségügyi szolgáltató részére végzett szolgáltatások bevételeit is, a munkahelyi étkeztetés térítésidíj-bevételeit, a Honvédelmi Minisztérium
által nyújtott lakhatási támogatásokról szóló 19/2009.
(XII. 29.) HM rendeletben meghatározott bevételeket, a
külföldi fegyveres erők és nemzetközi szervezetek részére
Magyarországon szerződés, vagy egyéb megállapodás
alapján nyújtott szolgáltatások, valamint hajtó- és kenőanyag-értékesítés, illetve külföldön végrehajtott kenő- és
hajtóanyag-értékesítések várható bevételeit, kiadásait.
Különös figyelmet kell fordítani a külföldi partnerek részére végrehajtott hajtóanyag-értékesítés utáni áfa-visszatérítés várható bevételének tervezésére.
b) A kiadott kereteken felül a vállalkozási tevékenységből származó bevételeket és kiadásokat. A kiadások, így
különösen a tevékenység végzéséhez kapcsolódó költségek visszapótlásához szükséges kiadások, továbbá a személyi kiadások és azok járulékai a honvédelmi szervezetek alaptevékenysége ellátására rendelkezésre álló szabad
kapacitás kihasználását célzó tevékenységek szabályairól,
valamint a vállalkozási tevékenységgel kapcsolatos egyes
kérdésekről szóló 2/2011. (I. 11.) HM utasításban meghatározottak figyelembevételével tervezhetőek.
(3) Vállalkozási tevékenységhez kapcsolódó kiadás-bevétel csak azon szervezeteknél tervezhető (tájékoztató jelleggel), ahol az alapító okiratban rögzítve van.
(4) Az önkéntes tartalékos rendszerrel kapcsolatosan
felmerülő kiadásokat (különösen személyi juttatások,
munkaadókat terhelő járulékok, dologi kiadások) az érintett szervezetek elkülönítetten is jelenítsék meg a vonatkozó mellékletekben, és tervüket szöveges indokolással is támasszák alá.
(5) Az ingó tárgyi eszközök és készletek (inkurrencia)
értékesítési bevételei, továbbá a kártérítési bevételek nem
tervezhetőek, azonban az inkurrencia értékesítés
2012–2015. évek várható évenkénti bevételéről a HM
Hadfelszerelési és Vagyonfelügyeleti Főosztály (a továbbiakban: HM HVF) – a miniszteri főtanácsadóval történő
egyeztetést követően – a 18. § szerinti határidőig tájékoztatja a HM GTF-et.
(6) Új feladat esetében – a honvédelmi tárca védelmi
tervező rendszere felső szintű tervezési szabályainak alkalmazásáról szóló 98/2009. (XII. 11.) HM utasítás
22. §-ában foglalt rendelkezések betartása mellett – a tervező szervezet elkülönítetten állítja össze a költségvetési
javaslatot az 1., 2., 4. mellékletek felhasználásával, az új
címrendkód iránti igény egyidejű felterjesztésével.
(7) A költségvetési javaslatokat folyó áron kell összeállítani.
(8) A kiadások tervezése során az előirányzatokat az ellátási-utaltsági rend, valamint a szervezeti és feladatváltozások figyelembevételével kell megállapítani. A szervezési intézkedésekben érintett szervezetek előirányzatai
tervezését a szervezés végrehajtásáért felelős intézmény
végzi. 3. §
(1) Az előirányzatok tervezése során elsődleges szempontként kell figyelembe venni a következőket:
a) az egyes adótörvények módosításáról szóló 2007. évi
CXXVI. törvény alapján, különösen a személyi jövedelemadóról szóló 1995. évi CXVII. törvény, a társadalombiztosítás ellátásaira és a magánnyugdíjra jogosultakról,
valamint e szolgáltatások fedezetéről szóló 1997. évi
LXXX. törvény, az egészségügyi hozzájárulásról szóló
1998. évi LXVI. törvény, továbbá az általános forgalmi
adóról szóló 2007. évi CXXVII. törvény, az állami vagyonról szóló 2007. évi CVI. törvény előírásait, a közhasznú társaság mint jogi személy forma megszüntetésével
kapcsolatban a gazdasági társaságokról szóló 2006. évi
IV. törvény XIV. fejezetének, valamint az államháztartásról szóló 1992. évi XXXVIII. törvény (a továbbiakban:
Áht.) előírásait,
b) a Miniszterelnökségen, a minisztériumokban, az
igazgatási és az igazgatás jellegű tevékenységet ellátó
központi költségvetési szerveknél foglalkoztatottak létszámáról szóló 1166/2010. (VIII. 4.) Korm. határozat előírásait,
c) a nem lakossági közüzemi fogyasztók részére szolgáltatott energiák (gáz, távhő, villamos energia) árszabályozásairól szóló NFM (korábban GKM) rendeletekben
megállapított hatósági díjtételeket,
d) a tervezési folyamatokban érvényesíteni kell a védelmiképesség-fejlesztési feladatok programozott tervezéséről és végrehajtásáról szóló 113/2007. (HK 20.) HM utasításban foglaltakat.
(2) Az (1) bekezdés d) pontja szerinti esetben és az
egyéb hosszú távú, nemzetközi két- és többoldalú kötelezettségvállalásokat, támogatási megállapodásokat a költségvetési források figyelembevételével – évenkénti bontásban – kell a költségvetési javaslatokba beépíteni. Egyúttal a kötelezettség teljes összegéről – évenkénti bontásban – tájékoztatásul külön adatszolgáltatást kell készíteni
a költségvetési javaslatok mintájára.
4. § (1) A nemzetközi feladatok ellátását biztosító személyi
juttatásokat, munkaadókat terhelő járulékokat, pénzügyi,
dologi, logisztikai és infrastrukturális kiadásokat a nemzetközi költségvetések részeként, elkülönítve kell megtervezni.
(2) A társadalmi szervezeteknek nyújtott költségvetési
támogatásokról szóló 45/2004. (HK 11.) HM utasításban
foglaltakra figyelemmel a tervidőszakot érintően a támogatási előirányzatok a felhasználás céljainak átláthatósága
érdekében kizárólag a fejezeti kezelésű előirányzatok között kerülhetnek megtervezésre. A terveket a támogatásra
kerülő szervezet(ek) és a támogatási cél(ok) megjelölésével kell összeállítani.
5. § A költségvetési javaslat összeállítása a 2012–15. évekre
vonatkozó, jóváhagyott Nagybani Erőforrás Terv figyelembevételével történjen.
6. § (1) A költségvetési lehetőségekkel összhangban a
2012–2015. évekre vonatkozó, a HM GTF által összeállított és megküldött (kiegyensúlyozott), a pontosított Nagybani Erőforrás Terv kivonatolt tervezési keretszámai alapján, a jelen utasítás hatálya alá tartozó szervezetek összeállítják költségvetési javaslatukat és azt a 18. §-ban meghatározottak szerint küldik meg a HM GTF részére.
(2) A tervezési keretszámok a tervezést végző szervezetek hatáskörében nem léphetőek túl.
(3) Kiemelten figyelmet kell fordítani arra, hogy a kötelezettségvállalások, támogatási megállapodások, üzleti
tervek összhangban legyenek a rendelkezésre álló előirányzatokkal.
(4) A tervezésnél használandó technikai árfolyam az euró esetében a 2012–2015. évekre vonatkozóan 267,5 forint, a dollár esetében 187,5 forint.
(5) A HM GTF a fejezet költségvetési javaslatának
összeállítása során érvényesíti a Tervezési Tájékoztatóban
foglalt előírásokat.
(6) A 7/a. és a 7/b. mellékletek kitöltése a HM KPH feladata, az alábbi sorok kivételével:
7/a. mellékletből
1. Tájékoztató a 2011. évi költségvetés végrehajtásának
főbb adatairól c. táblázat
– 06. a) informatikai szolgáltatások igénybevétele és
– 07. a) jogi, fordítói, közjegyzői, közbeszerzési irodai
díjak megnevezésű sorok kitöltése a tervező szervezetek
feladata, továbbá
2. Egyéb tájékoztató adatok c. táblázat
– Külföldi kiküldetések száma (db), kiküldöttek száma
(fő) megnevezésű sor kitöltését a HM Protokoll és Rendezvényszervező Igazgatóság (a továbbiakban: HM PRI)
hajtja végre.
– Használt (vagyonkezelt, bérelt stb.) gépjárművek száma (db) megnevezésű sor kitöltését az MH ÖHP hajtja
végre,
– Személyes gépjárműhasználatra jogosultak száma (fő)
megnevezésű sor kitöltését az MH ÖHP hajtja végre.
A 7/b. mellékletnek csak a 01–09. számú sorait kell kitölteni, a továbbiakat a HM GTF tölti ki.
(7) A 13. mellékletet a HM Hatósági Hivatal tölti ki.
3. A létszám-előirányzatok, valamint a személyi
juttatások és a munkaadókat terhelő járulékok tervezése
7. § (1) A személyi juttatások és a munkaadókat terhelő járulékok tervezését a HM Közgazdasági és Pénzügyi Hivatal
(a továbbiakban: HM KPH) hajtja végre, a HM GTF, a HM
Tervezési és Koordinációs Főosztály (a továbbiakban:
HM TKF), valamint a HVK Haderőtervezési Csoportfőnökség (a továbbiakban: HVK HTCSF) és a HM KPH közös előterjesztésében jóváhagyott állománykategóriánkénti létszám, továbbá a 2012. évre hatályos normák és
a Tervezési Tájékoztatóban rögzítettek alapján a 2. és a
7. mellékletek szerinti részletezettséggel, a 2. § (4) bekezdésében foglaltakat is figyelembe véve.
(2) A külső személyi juttatásokat a lehető legminimálisabb mértékre kell csökkenteni. Ennek érdekében az érintett honvédelmi szervezetek vizsgálják felül a megbízási
szerződéseket, mert az előirányzat mértéke nem haladhatja
meg a 2011. évi stabilitási tartalékba vont összeggel (zárolás) korrigált eredeti előirányzatának összegét.
(3) A személyi juttatásokról, a munkaadókat terhelő járulékokról és a létszámról szóló, a Tervezési Tájékoztatóban szereplő mellékleteket a HM KPH tölti ki és küldi meg
a HM GTF-nek.
8. § (1) A HM KPH központilag tervezi a személyi állomány
illetményeinek, illetményen kívüli pénzbeli járandóságainak és ezek járulékos költségeinek költségvetési előirányzatait.
(2) A lakás kiürítési és cseretérítések és a részleges lakásfelújítási átalány és lakás-karbantartási költségtérítés
várható mértékéről a HM FHH szolgáltat adatot a HM
KPH részére.
4. Fejezeti kezelésű előirányzatok tervezése 9. § (1) A fejezeti kezelésű előirányzatok tervezését a HM
GTF fogja össze.
(2) A központilag kezelt lakástámogatási előirányzatok
(lakástámogatás, lakásépítés) jogcímcsoport tervezését a
HM FHH végzi.
(3) A lakástámogatás előirányzat tervezéséhez a HM
FHH a HM HVF útján nyújt adatszolgáltatást.
(4) A hozzájárulás a hadigondozásról szóló törvényt
végrehajtó közalapítványhoz jogcímcsoport, a Nemzetközi egyezményekben előírt kötelezettségek alapján kötendő
közoktatási megállapodás feladatai jogcímcsoport, a Katonai Emlékpark Közhasznú Nonprofit Kft. (Pákozdi Kato
nai Emlékhely) támogatása jogcímcsoport, valamint a társadalmi szervek támogatása jogcímcsoporton belül a
a) Honvédszakszervezet (HOSZ),
b) Honvédségi Dolgozók Szakszervezete (HODOSZ),
c) Bajtársi Egyesületek Országos Szövetsége (BEOSZ),
d) Magyar Hadtudományi Társaság (MHTT),
e) Társadalmi szervek pályázati támogatása (elkülöní
tetten a sport, a hagyományőrző és kulturális, valamint a
hadisírgondozásra vonatkozó pályázati támogatásokat),
f) Honvédség és Társadalom Baráti Kör (HTBK) Országos Szövetsége,
g) Honvédségi Nyugdíjas Klubok (HNYK) Országos
Szövetsége, h) Magyar Tartalékosok Szövetsége (MATASZ),
i) Magyar Ellenállók és Antifasiszták Szövetsége
(MEASZ),
j) Magyar Huszár és Katonai Hagyományőrző Szövet
ség (MHKHSZ),
k) Budapesti Honvéd Sportegyesület támogatása,
l) Honvéd Sportegyesületek Országos Szövetsége tá
mogatása,
m) Hadirokkantak, Hadiözvegyek és Hadiárvák Orszá gos Nemzeti Szövetsége támogatása,
n) Honvéd Kulturális Egyesület (HKE) támogatása, va
lamint
o) a Magyar Atlanti Tanács részére nyújtott támogatás,
továbbá
a Magyar Futball Akadémia Alapítvány támogatása jogcímek elkülönített tervezését a HM Társadalmi Kapcsolatok és Hadisírgondozó Hivatal hajtja végre.
(5) A nonprofit gazdasági társaságok által ellátott állami
feladatok finanszírozását a HM HVF – az irányításért és a
szakmai felügyeletért felelős szervezetek együttműködésével – a tervezési időszakra a nonprofit gazdasági társaság által ellátott feladatok vonatkozásában teljeskörűen
tervezi. A kiadásokat társaságonként és feladatonként elkülönítetten, valamint a tervezés megalapozottságát biztosító normák és normatívák, naturális mutatók és az ellátásra jogosultak létszámadatai egyidejű bemutatásával kell
számvetni.
(6) A bizottsági képviseletet ellátó szervezetekkel
együttműködésben a Hozzájárulás az EU védelmi célú közös finanszírozású védelmi alapjaihoz és a Hozzájárulás a
NATO költségvetéséhez megnevezésű fejezeti kezelésű
előirányzatok tervezését, valamint a válságreagáló műveletek keretében felajánlott alegységek (NRF és Battle Group) külföldi alkalmazásához kapcsolódó, felülről nyitott
előirányzatainak a tervezését a HM KPH végzi.
(7) A Magyar Államkincstár által nyújtott szolgáltatások díjai jogcímcsoport költségvetési javaslatát a HM
KPH állítja össze.
(8) A Hozzájárulás a NATO Biztonsági Beruházási
Programjához (a továbbiakban: NSIP) jogcímcsoport tervezését a HM FHH végzi.
(9) Az MH Szociálpolitikai Közalapítvány által ellátott
feladatok támogatása jogcímcsoport költségvetési javaslatát a HVK Személyzeti Csoportfőnökség (a továbbiakban:
HVK SZCSF) tervezi.
(10) A Társadalmi szervek támogatása jogcímcsoport
tekintetében a kiadásokat a támogatásra tervezett szervezetek és a támogatás céljának meghatározásával kell tervezni, figyelemmel a (4) bekezdésben foglaltakra. Az Áht.
100/J. § (3) bekezdése értelmében társadalmi szervezet,
alapítvány, közalapítvány részére akkor nyújtható támogatás, ha a szervezet közhasznú vagy kiemelkedően közhasznú és a támogatás nyújtása pályázati úton történik. Az éves
költségvetési törvényben név szerint szereplő társadalmi
szervezetek, alapítványok, közalapítványok részére biztosított támogatásokra az előző rendelkezés nem vonatkozik.
(11) A Természetes személyek és jogi személyek kártérítése jogcímcsoport kiadásait a HM KPH tervezi a HM
Igazgatási és Jogi Képviseleti Főosztály szakmai felügyelete mellett.
(12) Az Országos Meteorológiai Szolgálat (OMSZ) meteorológiai előrejelzés jogcímcsoport – a meteorológiai
szolgáltatások fedezetének biztosítása érdekében – előirányzatának tervezését az MH ÖHP, a részére biztosított
logisztikai dologi költségvetés terhére hajtja végre.
5. Pénzügyi dologi és egyéb pénzügyi jellegű
központi kiadások tervezése
10. § (1) A pénzügyi dologi és egyéb pénzügyi jellegű kiadásokat, beleértve a Magyar Államkincstár részére fizetendő
számlavezetési díjat és az egyéb működési célú kiadásokat, pénzeszközátadásokat (segélyek), valamint a hosszú
lejáratú munkáltatói kölcsönök (ideértve a családalapítási
támogatást és a devizaellátmány-előleget is) előirányzatait
– a lakástámogatás fejezeti kezelésű előirányzatok, továbbá a személyi juttatások és a munkaadókat terhelő járulékokat érintők kivételével – a 2011. évi intézményi és központi költségvetési javaslatok elkészítésének és jóváhagyásának rendjéről szóló 14/2011. (II. 11.) HM utasítás
2. mellékletében meghatározott előirányzatok körére kiterjedően, a Sajátosan Gazdálkodó Szervezetek kivételével a HM KPH központilag tervezi meg.
(2) A családalapítási kölcsönök előirányzatát a HM
KPH alcímenként, bevételi forrással központilag tervezi.
(3) A HM KGIR és egyes alrendszerei üzemeltetési és
fejlesztési kiadásait – figyelembe véve a tárca hosszú távú
informatikai stratégiáját – a HM KPH a rendszergazdákkal
együttműködve, adatszolgáltatásaikra alapozottan központilag tervezi.
(4) A központilag kifizetésre és elszámolásra kerülő kiadásokat (különösen biztosítási díjak, a katonai toborzási
feladatokkal kapcsolatos utazások átalánydíjai, a szerződéses legénységi állomány alapkiképzés időtartamában
történő hétvégi hazautazásainak átalánydíjai, munkáltatót
terhelő adók és járulékok, rehabilitációs hozzájárulás kiadás és a kártérítési kiadások, cégautóadó) a HM KPH
központilag tervezi.
(5) A média (PR) tevékenységek kiadásait a HM Sajtóiroda (a továbbiakban: HM SI) tervezi a HM Igazgatása alcímen belül, azzal, hogy a nonprofit gazdasági társaságok
bevonásával végrehajtásra tervezett feladatok előirányzatait a HM HVF-fel egyeztetetten kell tervezni.
(6) Az esélyegyenlőség megteremtésével, valamint a
nemzeti és etnikai kisebbségi ügyekkel kapcsolatos ágazati feladatok költségvetési kiadásait HM Humánpolitikai
Főosztály (a továbbiakban: HM HPF) tervezi.
(7) A „Katasztrófavédelmi feladatok kiadásai” tervezését a honvédelmi ágazat katasztrófák elleni védekezésének
irányításáról és feladatairól szóló 23/2005. (VI. 16.) HM
rendelet szerint a HM TKF – a HM VH és más érintett
szervek közreműködésével – tervezi, az előirányzatok felhasználása helyének költségvetési cím/alcím szerinti részletezése és a megvásárlásra tervezett eszközök, szolgáltatások részletes megtervezése mellett.
(8) A „Kutatási és Fejlesztési” (K+F) kiadásokra vonatkozó adatszolgáltatást a HM FHH állítja össze. Az adatszolgáltatást az 1. melléklet szerinti részletezés mellett – a
HVK HTCSF-fel egyeztetve – a fejlesztési témák bemutatásával kiegészítve kell felterjeszteni.
(9) Az európai fegyverzetkorlátozási, leszerelési, valamint a nemzetközi biztonságpolitikai szerződések és
egyéb dokumentumok végrehajtásából eredő kiadásokat,
valamint az ellenőrzéshez szükséges repülőhajtóanyagköltségeket a keretgazda HM Nemzetközi Együttműködési és Fegyverzet-ellenőrzési Hivatal (a továbbiakban: HM
NEFEH) koordinálásával a HM PRI tervezi.
(10) A híradó, informatikai és információvédelmi fejlesztés és fenntartás pénzügyi dologi előirányzatait cím,
alcím, szervezet és kiemelt előirányzat részletezésben a
tervező szervezet a HVK Híradó, Informatikai és Információvédelmi Csoportfőnökség bevonásával tervezi.
(11) Az (1)–(10) bekezdésben meghatározott kiadásokat – az esetlegesen felmerülő személyi juttatások és a
munkaadókat terhelő járulékok kiemelt előirányzatok bemutatása mellett – az 1. és a 4. mellékletekben meghatározottak alapján kell tervezni úgy, hogy azok külön részletes
számszaki és szöveges indokolással is alátámasztottak legyenek.
(12) A miniszteri és a vezérkar főnöki tartalékokat a
HM GTF tervezi.
(13) A HM KPH összeállítja a Magyarország nemzetközi fejlesztési együttműködési tevékenységének (NEFE)
statisztikai nyilvántartásához szükséges adatszolgáltatást
és megküldi a HM GTF-nek a Külügyminisztériumhoz
történő továbbítás céljából.
6. Logisztikai jellegű dologi, egyéb működési célú
kiadások, pénzeszközátadások,
intézményi beruházási kiadások, felújítások
és egyéb intézményi felhalmozási kiadások
11. § (1) A tervezett kiadási előirányzatokat az 1. és a 4. mellékletek szerint kell összeállítani.
(2) A központi ellátás körébe tartozó feladatok kiadási előirányzatai csak az ellátást végző szervezetnél tervezhetőek.
(3) Az utasítás hatálya alá tartozó szervezeteknek az intézményi beruházási kiadások kiemelt előirányzatra tervezett összeget teljeskörűen és részletesen, a 4. melléklet felhasználásával (különösen feladat, beszerzésre tervezett alkatrész, eszköz mennyiségeinek és értékeinek megjelölésével) külön is be kell mutatniuk.
(4) A pontosított Nagybani Erőforrás Terv alapján kiadott logisztikai előirányzatokat a HM FHH és az MH
ÖHP együttműködve alakítja ki.
(5) A nemzetközi béketámogató és válságkezelési feladatok, valamint az AN-26-os típusú repülőgép igénybevételével kapcsolatos logisztikai kiadások tekintetében a
HM FHH, az MH ÖHP és az MH HEK a 15. §-ban leírtak
szerint jár el.
(6) A híradó, informatikai és információvédelmi fejlesztés és fenntartás költségvetési előirányzatait cím, alcím,
szervezet és kiemelt előirányzat részletezésben a tervező
szervezet a HVK Híradó, Informatikai és Információvédelmi Csoportfőnökség bevonásával tervezi.
12. § (1) Az MH ÖHP-nak a gazdálkodási jogkörébe és a koordinációs hatáskörébe (2/1 HVK közvetlen szervezetei,
az MH HEK kivételével) tartozó összes előirányzatra vonatkozó adatszolgáltatást a szakterületek (főnökségek) javaslatai alapján, költségvetési alcímenként összesítve, az
MH katonai szervezeteire, az 1. mellékleten túlmenően
szakterületenként, azon belül kiemelt eszközönkénti, főbb
és egyéb feladatonkénti bontásban, a 4. melléklet alkalmazásával is bemutatva kell összeállítania, egyidejűleg a vonatkozó címrendkódokon megtervezve a központi ellátás
érdekében beszerzésre kerülő eszközök és szolgáltatások
előirányzatait is. Ezen felül tervezi (számításba veszi) a
meghatározott szakterületeken ellátásra utalt szervezetek
kiadásait is. Az egészségügyi előirányzatokra vonatkozó
tervezést és adatszolgáltatást az MH HEK végzi a HVK
Egészségügyi Csoportfőnökség (a továbbiakban: HVK
EÜCSF) irányításával.
(2) A HM FHH
a) a haderő-fejlesztési célok és kötelezettségek megva
lósítása érdekében tervezett kiadásokat címrendkódonként, feladatonként és kiemelt előirányzatonként is megtervezi;
b) a hazai (nemzeti) fejlesztési programokat – programonként részletesen bemutatva a költségvetési előirányzatokat – az 1. és a 4. melléklet alkalmazásával tervezi;
c) címrendkód és kiemelt előirányzatonkénti bontásban
tervezi a GRIPEN bérleti szerződéssel kapcsolatos valamennyi kiadást.
(3) A központi logisztikai előirányzatok tervezésére kijelölt szervezetek listáját – címrendkódonként – a 10. melléklet tartalmazza.
13. § A központi ellátás rendszerében nem biztosított működési és felhalmozási kiadások tervezését az intézmények
önállóan végzik.
7. Infrastrukturális jellegű központi dologi,
egyéb működési célú kiadások, pénzeszközátadások,
intézményi beruházási kiadások, felújítások
és egyéb intézményi felhalmozási kiadások
14. § (1) Az infrastrukturális kiadások és bevételek megtervezését az állami vagyonról szóló 2007. évi CVI. törvény
előírásainak figyelembevételével kell végrehajtani, különös tekintettel az ingatlanokhoz kapcsolódó felújításokra.
(2) A HM FHH központilag, az 1. és a 4. melléklet szerint címrendkódonként elkülönítve tervezi
a) a középtávú infrastrukturális fejlesztési tervhez kapcsolódó, b) az egyéb ingatlanfelújítási,
c) az elhelyezési szolgáltatások megvásárlásához kap
csolódó,
d) az elhelyezési központi költségvetési,
e) a nemzetközi (válságreagáló és béketámogató, elhe
lyezési jellegű stb.) feladatokhoz kapcsolódó,
f) az őrzés-védelmi,
g) a (3) bekezdés b) pontja kivételével a környezetvé
delmi,
h) a HM-I. objektum karbantartási és felújítási,
i) a jogszabályi előírásból adódó és egyéb infrastruktu
rális működési,
j) előre nem tervezhető ingatlan-karbantartási, valamint
azonnali és halasztható hatályú hibaelhárítási
kiadásokat. (3) Az MH ÖHP központilag, az 1. és a 4. melléklet szerint feladatonként elkülönítve tervezi
a) a nemzetközi (válságreagáló és béketámogató, elhelyezési jellegű stb.) feladatokhoz kapcsolódó kiadások,
b) a működési, fenntartási és kiképzési körbe tartozó
környezet- és természetvédelmi feladatokhoz kapcsolódó
környezetvédelmi kiadások, valamint
c) az elhelyezési szakanyag biztosítással összefüggő dologi kiadások
előirányzatait.
(4) A HM-objektumok üzemeltetési kiadásait az MH
Támogató Dandár HM Objektumok Üzemeltetési Igazgatóság az 1. és 4. melléklet szerint objektumonként elkülönítve tervezi.
(5) A költségvetési javaslatokat részletes számszaki és
szöveges indokolással is alátámasztottan kell összeállítani.
(6) Az őrzés-védelmi kiadások költségvetésének összeállítása érdekében a HVK Hadműveleti Csoportfőnökség
határozza meg külön-külön, katonai szervezetenként részletezve – a HM FHH-tól kapott információkat figyelembe
véve – az élőerős- és technikai őrzés-védelmi igényeket,
ennek alapján a HM FHH készíti el a számvetést. Az őrzés-védelmi és portaszolgálati feladatok ellátásával kapcsolatban a HM FHH mint költségviselő adatszolgáltatást
állít össze a 6. mellékletben foglaltaknak megfelelően.
(7) Az elhelyezési központi költségvetési javaslatot fő
feladatonként, és azokon belül részfeladatonként részletesen, kiemelt előirányzat-bontásban kell megtervezni.
(8) Az elhelyezési szolgáltatások megvásárlására vonatkozó költségvetési javaslat összeállítása során be kell mutatni a szolgáltatási szerződésben rögzített főbb feladatokat, illetve a közüzemi díjak fedezetére tervezett előirányzatokat.
(9) A HM FHH a 15. §-ban szereplő nemzetközi feladatok teljes körű elhelyezési előirányzat-szükségleteit feladatonként, a 2. és 4. mellékletek alkalmazásával, a figyelembe vett időszak megjelölésével tervezi meg.
(10) A nemzetközi béketámogató és válságkezelési feladatok tekintetében a HM FHH és az MH ÖHP a 15. §-ban
leírtak szerint jár el.
(11) Az MK Katonai Felderítő Hivatal (a továbbiakban:
MK KFH) az infrastrukturális működési kiadásait önállóan tervezi meg. Az MK Katonai Biztonsági Hivatal (a továbbiakban: MK KBH) a központi ellátási rend feladataiba nem tartozó elhelyezési kiadásokat 38-as anyagnemkódon saját költségvetési kerete terhére tervezi.
(12) A Veszprém SEL objektum, a Bánkút-, Békéscsaba-radarállomások, az 1. sz. Badacsonylábdi, a 2. sz. Csopak
és a 3. sz. Mályi KORK üzemeltetési kiadásait, a katonai repülőterek felszállópálya karbantartási kiadásait – a szervezetek adatszolgáltatása alapján – az MH ÖHP tervezi.
(13) A Honvédkórház és az MH HEK steril takarítási kiadásaikat önállóan tervezik meg és elkülönítetten is megjelenítik.
8. Nemzetközi feladatok kiadásainak tervezése 15. § (1) Az 5. mellékletben szereplő nemzetközi feladatok
költségvetési tervei a szakmai felügyeletet gyakorló által
meghatározott főbb feladatok, katonai és védelempolitikai
célkitűzések és prioritások alapján, a 2. melléklet szerinti
formában, évenként, feladatonként, költségvetési cím-alcímenként és kiemelt előirányzatonként részletezve, a
18. §-ban előírtak szerint a keretgazda-szervezetek előzetes adatszolgáltatása alapján kerüljenek összeállításra és
megküldésre a HM GTF részére.
(2) A válságreagáló és béketámogató műveletek keretében felajánlott katonai szervezetek és e szervezetekben
egyéni beosztást betöltők személyi juttatásainak és járulékainak, valamint pénzügyi jellegű dologi kiadásainak a
tervezése – az 5. mellékletben meghatározott keretgazdákkal együttműködésben – a HM KPH feladata. A központi
szintű nemzetközi feladatok dologi és felhalmozási kiadásainak tervezésére kijelölt szervezetek listáját – címrendkódonként – a 10. melléklet tartalmazza.
(3) A (2) bekezdés szerint megtervezésre kerülnek:
a) az afganisztáni szerepvállalás feladaton belül (pro
jekt kódonként elkülönítve) az MH Tartományi Újjáépítési Csoport, az egyéni ISAF-beosztást betöltő személyek és
törzstisztek (TUCS), az MH Műveleti Tanácsadó és
Összekötő Csoport (EOMLT), az MH Különleges Műveleti Csoport (KMCS-I, KMCS-II), az MH Afganisztáni
Nemzeti Támogató Elem (NTE), az MH Légi Kiképzést
Támogató Csoport (LKCS), az MH MI-17 Légi Kiképzést
Támogató Csoport (MI17), az Afganisztáni NATO Kiképző Misszió (NTMA), a Kabuli Harctámogató és Kiképző
Iskola (KHKI), az ANA Műszaki Szakiskola (ANA), valamint az Afganisztánban újonnan felvállalásra kerülő feladatok személyi állománya kiadásai;
b) az iraki rendezésben részt vevő törzstisztek (NTM-I)
kiadásai;
c) az MH EUFOR Kontingens (Szarajevó), valamint az
EUFOR HQ-n dolgozó törzstisztek kiadásai;
d) az MH KFOR Kontingens, az MH KFOR MEL, valamint a balkáni hadszíntérre vezényelt törzstisztek kiadásai;
e) a Többnemzeti Megfigyelő Erők Magyar Kontingens
(MFO) kiadásai;
f) az ENSZ Ciprusi Békefenntartó Misszió Magyar
Kontingens (UNFICYP) kiadásai;
g) a katonai megfigyelők kiadásai;
h) az UNIFIL-feladatok kiadásai;
i) az afrikai szerepvállalás (EUTM Somalia, líbiai sze
repvállalás) kiadásai;
j) az MH NATO Reagáló Erők (NRF)/EU Battle Group
(EUBG) kötelékébe felajánlott alegységek kiadási igénye
a fejezeti kezelésű előirányzatok között felülről nyitott
előirányzatként kerül központilag megtervezésre;
k) egyéni műveleti beosztást betöltők speciális ellátása;
l) egyéb más válságreagáló, béketámogató és két- vagy
többoldalú szerződésen alapuló műveletben részt vevő
kontingensek és törzstisztek kiadásai.
(4) A NATO- és EU-parancsnokságokról műveleti területre, valamint a művelet vezetésére kijelölt műveleti parancsnokságra vezényelt törzstisztek személyi juttatásait
és azok munkaadót terhelő járulékait, valamint a felmerülő
pénzügyi jellegű dologi kiadásokat a „Nemzeti támogatás”
feladat költségvetési keretében kell megtervezni.
(5) A (3) bekezdésben felsorolt feladatok költségvetési
szükségletét a jelen utasítás szabályainak alkalmazásával
kell elkészíteni úgy, hogy a hazai forintilletményeket, a
külszolgálattal kapcsolatosan forintban felmerülő pótlékokat és azok vonzatait az állományilletékes szervezetek intézményi költségvetésében a HM KPH központilag tervezi.
(6) A (3) bekezdésben felsorolt feladatok csapat- és
központi logisztikai jellegű kiadásait – beleértve a szakág
által kötött nemzetközi ellátási szerződések alapján fizetendő logisztikai költségeket, valamint a hazai és külföldi
nemzetközi felkészítés kiadásait is – az MH ÖHP, és az
MH HEK önállóan, az elhelyezési (infrastrukturális) jellegű költségeket az MH ÖHP, és a HM FHH feladatonként,
önálló címrendkódon elkülönítve, a saját költségvetési kerete terhére tervezi meg. Azon kiadások esetében, melyek
a válságreagáló műveletek kapcsán a NATO- és EU-parancsnokságok által biztosított logisztikai és elhelyezési
szolgáltatások során merülnek fel, a kiszámlázásra kerülő
logisztikai és ellátási költségeket a „Hozzájárulás a NATO
költségvetéséhez”, valamint a „Hozzájárulás az EU védelmi célú közös finanszírozású védelmi alapjaihoz” megnevezésű fejezeti kezelésű előirányzatok között tervezi meg
a HM KPH. A CIMIC-feladatokkal kapcsolatos kiadásokat – a CIMIC-feladatra jóváhagyott programtervek alapján – a HM KPH – az MH ÖHP-val egyeztetve – szerepelteti az adott békemisszió költségvetésében.
(7) Az NRF-feladat hazai felkészítésének és felszerelésének kiadásait a HM FHH, az MH ÖHP és az MH HEK
intézményi költségvetésükben, hazai címrendkódon tervezik.
(8) A békemissziós tevékenységek kapcsán a felügyeleti és ellátó szervek által felmerülő eseti kiutazások, valamint az azokra vonatkozó egyezményekkel és technikai
megállapodásokkal kapcsolatos kiutazások és fogadások
kiadásait – a művelet irányításáért felelős katonai szervezet adatszolgáltatása alapján – az adott békemisszió költségvetése terhére kell megtervezni.
(9) A katonai képviseletek, a nemzeti támogató szervezet, az önálló NATO, EU és egyéb nemzeti beosztást betöltők, a külföldön tanulmányokat folytatók, valamint a
két- és többoldalú nemzetközi kapcsolattartás keretében
ideiglenes kiküldetést teljesítők kiadásainak a tervezése –
az 5. mellékletben meghatározott keretgazdákkal történő
együttműködésben – a HM FHH és a HM PRI) végzi az
alábbiak szerint,
a) Az MK Állandó NATO Képviselet Védelempolitikai
Részleg (MK ÁNK VPR), az MH Katonai Képviselő Hivatala (MH KKH), az MH Nemzeti Katonai Képviselet
(MH NKK), az MH Nemzeti Összekötő Képviselet (MH
NÖK), az MK Állandó EBESZ Képviselet Katonai Képviselet (MK ÁEK KK), a Regionális Fegyverzet-ellenőrzést
Segítő Kiképző Központ (RACVIAC) költségvetési javaslatát a HM FHH a pénzügyi biztosítást végző szervezettel
együttműködésben állítja össze, amelyek csak a devizaellátmányokat, azok járulékait, illetve a helyszíni pénzügyi
jellegű dologi kiadásokat tartalmazzák.
b) A „Nemzeti támogatás” feladat keretén belül a HM
FHH tervezi a képviseletek működtetésének, váltásának és
bővítésének, és az önálló NATO és EU és egyéb nemzeti
beosztást betöltők devizában folyósított személyi juttatásait, járulékait, továbbá az azokkal kapcsolatos hazai és
helyszíni pénzügyi és logisztikai jellegű kiadásokat is.
c) A hazai forintilletményeket, a külszolgálattal kapcsolatosan forintban felmerülő pótlékokat és azok vonzatainak tervezését a HM KPH központilag végzi.
(10) Az alábbi nemzetközi feladatok összesített (pénzügyi, logisztikai és elhelyezési előirányzatokat tartalmazó)
elemi költségvetéseit illetően:
a) A regionális nyelvképzés nemzetközi feladat csapat-költségvetési igényét a HM PRI tervezi, a központi
költségvetési igényét az érintett honvédelmi szervezetek
tervezik az érintett keretgazda (HVK SZCSF) együttműködésével.
b) A nemzetközi tanfolyamok feladat költségvetési igényét az HM PRI és a HM FHH tervezi a keretgazda (HVK
SZCSF) előzetes adatszolgáltatása alapján.
c) A repülőhajózók csehországi kondicionáló kiképzése
feladathoz kapcsolódó költségvetési igényét az MH ÖHP
adatszolgáltatása alapján a HM KPH tervezi.
d) Az NFTC-program képzési költségeihez történő magyar hozzájárulás, valamint a hallgató és oktató pilóták
Reginai Egyetemen végrehajtásra kerülő nyelvképzésének
kiadásait a HM KPH tervezi. Az NFTC képzésen részt
vevő oktató és hallgató pilóták személyi és pénzügyi jellegű kiadásait a HM KPH, valamint logisztikai kiadásait a
HM FHH és a HM PRI tervezi a feladatra elkülönített címrendkódon.
e) A nemzetközi feladatok kiszolgálásának fel nem
osztható költségeit (delegációs gépjárműbérlés, tolmács,
fordítás költségei, nemzetközi kapcsolattartáshoz ajándéktárgyak beszerzésének költségei), valamint az egyes önálló feladatokhoz kapcsolódó kiadásokat a HM PRI tervezi.
f) A fegyverzet-ellenőrzési feladatokhoz kapcsolódó
költségvetési igényét a HM PRI a keretgazda HM NEFEH-hel együttműködésben tervezi meg.
g) Az AN-26-os pilóták pénzügyi jellegű kiadásai feladaton a pilóták és a gépszemélyzet külföldi feladatvégzése során felmerülő személyi kiadásokat és azok járulékait,
valamint a pénzügyi jellegű kiadásokat az MH ÖHP adatszolgáltatása alapján a HM KPH tervezi. Az AN-26-os pilóták logisztikai kiadásait az MH ÖHP tervezi.
h) A Gripen-képzésen részt vevő oktatók és hallgatók
devizajellegű személyi juttatásait, annak járulékait, valamint a kiutazásokkal kapcsolatos dologi kiadásokat a
HM PRI, a képzéssel kapcsolatos kiadásokat a HM FHH
tervezi a keretgazda-szervezet előzetes adatszolgáltatása
alapján.
i) Az egyes nemzetközi feladatokkal kapcsolatos (különösen válságreagáló műveletekhez felajánlott katonai
szervezetek, SHAPE-futárszolgálat, nemzetközi gyakorlatok és kiképzések, Nyitott Égbolt, VIP-szállítás, fegyverzet-ellenőrzési feladatok), hazai szállítóeszközzel végzett,
forintban és külföldi fizetőeszközben felmerülő dologi jellegű légi szállítási kiadásokat – légtérnyitás, légtérhasználat, a repülőgépek és helikopterek üzemanyag-, reptérbérleti, reptérilleték- és határnyitásköltségeit – a HM FHH és
az MH ÖHP önálló címrendkódon elkülönítve, a saját
nemzetközi költségvetési kerete terhére tervezi.
j) A többnemzetiségű egységek fenntartásával és képességkialakításával kapcsolatos logisztikai és elhelyezési
jellegű kiadásokat a HM FHH, az MH ÖHP és az MH
HEK saját költségvetési keretében tervezi.
k) Az MH Központi Kiképző Bázis (a továbbiakban:
MH KKB) tanfolyamain részt vevő, külföldi hallgatók ellátási feltételeinek és járandóságainak kiadásait az MH
KKB az intézményi költségvetésében tervezi meg.
l) A HM BEH nemzetközi ellenőrzési feladata a HM
Belső Ellenőrzési Hivatal által kerül megtervezésre.
m) A válságreagáló műveletek nemzetközi ellenőrzési
feladatai az MH ÖHP által kerülnek megtervezésre.
n) A HM KPH nemzetközi ellenőrzési feladat a HM
KPH által kerül megtervezésre.
o) A HM FHH alaprendeltetéséből fakadó nemzetközi
ellátási feladatok ellenőrzésének költségeit a HM FHH tervezi a nemzeti támogatás keret terhére.
p) A multilaterális és kétoldalú együttműködési feladatokat a keretgazda-szervezetekkel együttműködésben a
HM PRI tervezi. A nemzetközi kapcsolattartással összefüggő feladatok végrehajtásáról szóló 142/2007. (HK
1/2008.) HM utasítás előírásait figyelembe véve külföldi
kiküldetés címén, a kétoldalú nemzetközi kapcsolatokból
eredő különféle rendezvények kiadásait a saját költségvetési kerete terhére csak az MK KFH és az MK KBH tervezheti, megfelelő számszaki alátámasztással.
q) A nemzetközi gyakorlatokat – melyek magukban
foglalják az NRF, valamint a Tisza zászlóalj nemzetközi
gyakorlatait – a keretgazda-szervezettel együttműködésben a HM KPH tervezi.
r) A SAC-program végrehajtásával kapcsolatos hazai
kiadásokat a HM FHH és az MH ÖHP a kiadott költségvetési előirányzatok alapján tervezik és küldik meg a HM
GTF részére. A SAC-program végrehajtása tekintetében a
magyar HAW-állományt érintően, a külföldi kiutazások
során felmerülő kiadásokat (a nemzetközi szervezet által
finanszírozott utazási költségek kivételével) a „HAW-állomány hivatalos kiutazásai” keretén a HM PRI tervezi
meg. A SAC-program kapcsán felmerülő közös finanszírozáshoz történő nemzeti hozzájárulás kiadásait a HM
KPH tervezi a fejezeti kezelésű előirányzatok között, a
„Hozzájárulás a NATO költségvetéséhez” jogcímcsoporton.
s) A NATO Katona-egészségügyi Kiválósági Központ
(a továbbiakban: NATO MILMED COE) és működtetésével kapcsolatos kiadásokat a HM FHH és az MH HEK a
saját költségvetési keretük terhére tervezik és küldik meg a
HM GTF részére. A NATO MILMED COE külföldi kiutazásaival kapcsolatos kiadásokat (a nemzetközi szervezet
által finanszírozott utazási költségek kivételével) az MH
HEK MET keretén belül kell tervezni. A NATO MILMED
COE kapcsán felmerülő közös finanszírozáshoz történő
nemzeti hozzájárulás kiadásait, az MH HEK adatszolgáltatása alapján a HM KPH tervezi a fejezeti kezelésű előirányzatok között, a „Hozzájárulás a NATO költségvetéséhez” jogcímcsoporton.
9. A költségvetési törvényjavaslat normaszövegének
és részletes indokolásának kidolgozása
16. § (1) A 2012. évre vonatkozó költségvetési törvény tervezetébe felvenni javasolt normaszöveget úgy kell összeállítani, hogy az tartalmazza:
a) a fejezetet érintő, a költségvetési gazdálkodással
összefüggő szabályokat,
b) a központi költségvetés előirányzatainak megalapozását szolgáló rendelkezéseket és törvénymódosításokat,
c) a vegyes és záró rendelkezések körébe tartozó szabályokat.
(2) Az előzetes szakmai egyeztetés és az egységes tárcaálláspont kialakítása érdekében a 2012. évi költségvetést
megalapozó, illetve annak végrehajtásához közvetlenül
kapcsolódó törvények módosítására vonatkozó normaszöveg-javaslatot és annak részletes, paragrafusonkénti indokolását a HM GTF részére kell megküldeni – a katonai
nemzetbiztonsági szolgálatok kivételével – elektronikusan
is a hmgtfvkto@hm.gov.hu e-mail címre. A végleges normaszöveg javaslatot a HM GTF a HM Jogi Főosztállyal
együttműködve készíti elő.
10. Egyéb tervezési eljárások 17. § (1) A Honvédkórház és az MH HEK az egyes években
várhatóan befolyó OEP-bevételek összegeiről – a költségvetési javaslatával egyidejűleg – évenkénti bontásban
részletes adatszolgáltatást nyújt a HM GTF részére.
A Honvédkórház tervezett OEP-bevételeit priorizált sorrendben először a személyi juttatások és azok járulékai,
valamint a pénzügyi jellegű egyéb kiadások forrásaként
tervezi meg a HM KPH. A fennmaradó bevételi hányadot a
Honvédkórház dologi és egyéb kiadások forrásaként kerül
megtervezésre.
(2) A Honvédkórház költségvetési javaslatában elkülönítetten kerüljenek kimutatásra a VIP ellátás költségei.
(3) Az európai uniós forrásból finanszírozott támogatással rendelkező honvédelmi szervezetek költségvetési javaslatuk összeállításával egyidejűleg töltsék ki a 12. mel
lékletet is. Az elnyert európai uniós pályázatok tartalmának rövid szöveges ismertetésével együtt a 18. §-ban foglaltak szerint küldjék meg a HM GTF-nek.
18. § A tárca 2012–2015. évekre vonatkozó költségvetési javaslatának összeállítása érdekében – a HM GTF által kiadott tervezési keretekre alapozottan – elkészített és felülvizsgált költségvetési adatszolgáltatásokat (jelen utasításban meghatározott formátumokban), részletes számszaki
és szöveges indoklással kiegészítve, – a katonai nemzetbiztonsági szolgálatok kivételével – egyidejűleg elektronikusan is a hmgtfvkto@hm.gov.hu e-mail címre a HM GTF
részére kell megküldeni.
19. § (1) A HM FHH elkészíti és tájékoztatásul megküldi az
MH HEK-nek és az MH ÖHP-nak a 2/1 és 2/2 alcímek
azon CRK-kra vonatkozó költségvetési javaslatát, melyek
fölött a HM FHH-nak rendelkezési joga van. Az adatszolgáltatás bedolgozásával az MH HEK és az MH ÖHP
összeállítják összesített logisztikai költségvetési javaslatukat. Az összesített logisztikai javaslatokat az MH ÖHP a
HVK Logisztikai Csoportfőnökség (a továbbiakban: HVK
LOGCSF) részére, az MH HEK a HVK EÜCSF részére
– a HVK LOGCSF egyidejű tájékoztatása mellett – terjeszti fel.
(2) A HVK LOGCSF és a HVK EÜCSF felülvizsgálja a
hozzá megküldött logisztikai költségvetési javaslatokat,
majd megküldi azokat a HM FHH-nak.
(3) A HM KPH a 15. § szerint elkészített javaslatát – a
HM GTF és a HVK LOGCSF egyidejű tájékoztatása mellett – megküldi a HM FHH részére.
(4) A HM FHH a hozzá beérkezett javaslatokat – 2/1 és
2/2 alcímek csapat- és központi logisztikai (dologi és felhalmozási kiadások egyaránt) és nemzetközi előirányzatai
személyi juttatással (deviza), valamint pénzügyi dologi kiadásokkal együtt – kiegészíti a saját tervezési körébe tartozó előirányzatokkal és az így elkészített költségvetési javaslatot megküldi a HM GTF-nek a 18. §-ban foglaltak
szerint.
(5) Az 1/1 HM Igazgatása alcím költségvetési javaslatát
a HM GTF állítja össze a 11. mellékletben felsorolt szervezetek adatszolgáltatása alapján. A 101 címrendkód vonatkozásában a HM GTF a HM-I Objektum Gazdálkodás Támogató és Pénzügyi Ellátó Referatúra együttműködésével
állítja össze az alcím költségvetési javaslatát.
(6) A költségvetési javaslat elkészítését, annak a honvédelmi miniszterhez történő felterjesztését, valamint jóváhagyását követően a Nemzetgazdasági Minisztériumnak
(a továbbiakban: NGM) a Tervezési Tájékoztatóban meghatározott eljárási rend szerint kell benyújtani.
11. A Nemzeti Közszolgálati Egyetem létrehozásával
kapcsolatos tervezési feladatok eljárásrendje
20. § (1) A Képzési támogatások elnevezéssel, elkülönített
feladatként kerülnek megtervezésre az egyes – döntően a
Nemzeti Közszolgálati Egyetem (a továbbiakban: NKE)
által biztosításra kerülő egyéb – képzési feladatok. Az elkülönített feladaton a HVK SZCSF a Zrínyi Miklós Nemzetvédelmi Egyetemmel (a továbbiakban: ZMNE) együttműködve megtervezi a kiegészítő támogatás ellenében
megrendelésre kerülő tanfolyamok, át- és továbbképzések
költségeit.
(2) A 2012. évi költségvetés tervezése során az NKE
megalakulásához és működéséhez:
a) a ZMNE a 2011. évi költségvetésbázisán feladatsorosan megtervezi:
– az átadásra kerülő közalkalmazotti állomány személyi
juttatásai és azok járulékai,
– az egyéb, az oktatáshoz közvetlenül kapcsolódó külső
személyi juttatások és azok járulékai,
– a hadtudományi kar logisztikai biztosításához szükséges dologi kiadások
előirányzatait és az NKE részére báziskorrekcióval történő átadás céljából, – a HM KPH útján – a HM GTF részére megküldi;
b) a HM KPH a HM fejezet személyi juttatásai és azok
járulékai részeként megtervezi az NKE-hez vezényelt katona állomány személyi juttatásait és járulékait;
c) a HM FHH megtervezi az NKE érdekében felmerülő
ingatlanfenntartás és -működtetés kiadásait;
d) az NKE részére – az utaltsági rendnek megfelelően –
hadfelszerelést, annak üzemeltetését és fenntartását, valamint egyéb szolgáltatást természetben biztosító honvédelmi szervezetek intézményi és/vagy, központi költségvetésük részeként, a HVK LOGCSF koordinálásával és a
ZMNE-vel együttműködve megtervezik a természetbeni
ellátás keretében az NKE részére nyújtandó szolgáltatásokat és azok költségeit, melyet a HVK LOGCSF részére felterjesztenek;
e) a ZMNE megtervezi a hallgatói kiképzési költség-visszatérítési bevételeket és arról a HM GTF-t, valamint az MH Ludovika Zászlóaljat tájékoztatja.
(3) A HM KPH által felülvizsgált – és az NKE Gazdasági Előkészítő Bizottság elnökével egyeztetett – (1) bekezdés szerinti előirányzatok alapján, a HM GTF báziskorrekcióval történő támogatásikeret-módosítást kezdeményez
az NGM-nél és arról tájékoztatja a HM HPF-et.
(4) A HM által természetben biztosított ellátások és
szolgáltatások előirányzatai az ellátó honvédelmi szervezetek 2012. évi költségvetésébe beépítésre kerül.
(5) A HM által az NKE érdekében felmerült kiadások és
bevételek tervezését elkülönítetten, az „NKE érdekében
felmerült kiadások” megnevezéssel kell végrehajtani.
(6) Mivel az NKE létrehozásával kapcsolatos teljes tervezési folyamatot a HM HPF koordinálja, ezért az (1) és
(2) bekezdés szerinti tervekből a bekezdés szerinti tervező
honvédelmi szervezetek, az (1) bekezdés d) pont esetében
a HVK LOGCSF egy-egy példányt a HM HPF részére is
küldjenek meg.
12. Záró rendelkezések 21. § (1) Ez az utasítás a közzétételét követő napon lép hatályba.
(2) Ez az utasítás 2011. december 31-én hatályát veszti.
Dr. Hende Csaba s. k.,
honvédelmi miniszter